r  cJ^CEBSUS  CRITICUS 

O  P.  PAPmi  STATII  SILVAS. 


i^#. 

-'^•' 

l^-- 


ii  1       DISSERTATIO 

INAUGURALIS  PHILOLOGICA 

■  -^.^  QUAM  SCRIPSIT 

k:  AMPLISSpi  PHILOSOPHOEUM  OEDINIS 

c6nsensu  et  auctoritate 

IN 

ALMA  LITTERARUM  UNIVERSITATE  VIADRINA 

AD 

SUMMOS  IN  PHILOSOPHIA  HONOEES 

RITE  CAPESSENDOS 

UNA  GFM  THESIBUS 

DIE  XXI.  M.  FEBRUARII  A.  MDCCCLXXXV  HORA  XI. 

I  N    A  U  L  A.    M  I  N  O  R  E 

!  rUBLlCE  DEFENDET 


->: 


GUILELMUS  WALLER 

MIECHOWITZENSIS. 


L 


ADVERSAEIORUM  PARTES  SUSCIPIENT: 

THEODORUS  HEIDLER,  dr.  phil 

JOANNES  WOTKE,  GAND  PHiL 


VRATISLAVIAE. 

ttpis  grassi,  barthi  et  soc.  (w.  friedrich). 


-MJiiiftiiiiiiiiif^r-r  ['''liir 


Yifrfi  fifgilTi^  'i 


■'-■"••'■  -' ■^^-..aaai 


-(!---/"-ii:^l? 


:(.-■ 


:^ 


-  '«s«;':?\r.  ■- 


ILLUSTRISSIMO,  GENEROSO,  SDMME  YENERANDO 

DOMINO 

BERTO  OE  TIElE-itNGILER 

COLONELLO  MERITISSIMO 

EQUITI  SUMMORUM  ORDINUM  INSIGNIBUS  ORNATO 
DOMINO  IN  MIEGHOWITZ  ETC.  ETC. 

FAUTORI  MUNIFICENTISSIMO 


HASCE  STUDIORUM  PRIMITIAS 
DEDICATAS  ESSE  VULT 


AUCTOR. 


F 


>-*v-  i^v":  ^f:.-^ 


•^^!5^-: 


In  Statii  Silvarum  locorum  numero  eorum,  quibus 
emendandis  in  hoc  meo  excursu  critico  operam  navavi, 
praeter  tales,  quos  corruptos  nec  satis  sanatos  esse  apparet, 
inveniuntur  nonnulli,  tum  qui  (id  quod  in  Statii  Silvis  est 
rarissimum)  neque  in  codicibus  variantur  neque  adhuc  usque 
doctorum  virorum  suspicionem  moverunt,  tum  qui  ab  edito- 
ribus  interpretibusque  timidis  nimisque  cautis  aut  poetae 
qualicunque  interpretandi  ratione  vindicati  aut  in  verbomm 
seriem  revocati  sunt.  Quos  licet  et  ipse  quoque  quodam 
modo  explicari  posse  fatear,  tamen  viris  artem  criticam 
factitantibus  neque  hac  in  re  plane  acquiescendum  neque 
speciem  quandam  probabilitatis  laudandam  esse  iudico, 
praesertim  si  traditae  lectionis  asperitas  duritiaque  nos 
o£fendant  et  poetae  usus  dicendi  observatus  singulornmque 
locorum  similitudo  perspicua  emendationem  eamque  facilli- 
mam  nobis  obtrudant.  Qnanquam  interpretum  illorum, 
qui  eiusmodi  locos,  qui  in  Silvis  sunt  permulti,  ad  carmi- 
nnm  faciendorum  nimiam  poetae  festinationem  quam  ad 
librariorum  errores  potius  referendos  minimeque  mutandos 
esse  censent,  sententiam  et  ego  comprobarem  meamque 
Silvarum  critice  tractandarum  normam  facerem,  si  mani- 
festum  certumque  esset  omnes  Statii  eclogas  hac  compo- 
nendi  importuna  celeritate  aeque  laborare,  et  si  unum  sal- 
tem  bonum  codicem  vel  archetypum  illum  Poggianum  for- 
tuna  nobis  concessisset.  Sed  cum  omnes  deinceps  eclogae 
neque  minimum  eae,  quas,  velut  Epicedium  in  patrem 
suum  (V  c.  3.),  a  Statio  diu  diligenterque  elaboratas  esse 
constat,  foedissimis  librariorum  erroribus  sint  depravatae 
atque  libri  manu  scripti,  qui  Silvas  nobis  tradiderunt,  non 

longius  quam  ad  saeculum  XV  referant  originem  et  mira- 
bilibus  corraptelis  vitiisque  redundent,  vereor  ne  memoria 
codicum  nimis  anxie  retenta  in  contrarium  convertamur 
vitium,  ut  poetae  ingenii  elegantiaeque  quidquam  de- 
trahamus  aut  versuum  ex  tempore  componendorum  facultati 
et  exercitationi  bona  fide  obtrectemus.  Quam  Silvarum 
perlustrandarum  viam,  qua  Statii  memoriae  plerumque  faci- 
libus  litterarum  mutationibus  quam  artificiosis  contortisque 
interpretationibus  potius  consulendum  esse  censeo,  eo  minus 
inire  dubitavi,  quod  virorum  doctorum,  qui  post  Silvas  a 
Baebrensio  editas  huius  ipsius  editoris  emendandi  licentia 
inconstantiaque  tanquam  stimulati,  ut  Grasberger,  0.  Mueller, 
Polster,  Koestlin,  alii,  Silvarum  difficultates  plurimas  con- 
iecturis  expedire  studuerunt,  labores  prorsus  irritos  fuisse, 
vix  quisquam  contendet. 


I  1,  28. 

V.  25:  jDiscilur  e  vultu,  quantum  tu  mitior  armis, 
Qui  nec  in  externos  facilis  saevire  furores 
Das  Cattis  Dacisque  fidem.  te  signa  ferente 
Et  minor  in  leges  iret  gener  et  Cato  castris.' 

De  iis,  qui,  velut  Barthius  et  Wernsdorfius  appro- 
bante  Queckio,  interpretantur ,  verba  ,in  leges  ire  ca- 
stris'  idem  significare  atque  ,ultro  castris  decedere, 
bellum  deponere  et  in  leges,  in  condiciones  pacis  a  Do- 
mitiano  oblatas  concedere',  qua  interpretatione  vocis  ,ca- 
stris'  difficultatem  sustulisse  sibi  videntur,  verba  faciam 
nulla,  cum  Baehrensius^)  hanc  setentiam  feliciter  redar- 
guerit. 

Neque  ad  traditam  scripturam  defendendam  ullius  mo- 
menti  esse  censeo  allitterationem ,  quam  vocant,  verborum 
,Cattis  Cato  castris',    cui  Koestlinius ')  plus  aequo 


1)  Mus.  Rhen.  vol.  XXVIII  p.  252. 
•^)  Philol.  vol.  XXXV  (1876)  p.  m. 

indulget;  immo  hac  re  ncstro  qnidem  loco  erroris  suspicio 
mea  augetur. 

Normam  vero  corruptelae,  quae  in  voce  ,castris' 
latet,  expediendae  verissimam  posuit  Marklandus,  qui 
loci  sententiam  his  comprehendit :  ,Caesar  in  externa  bella 
facile  impellebatur ;  tn  contra  das  pacem  Cattis  Dacisque: 
etiam  in  civilia  et  domestica  cum  Pompeio  et  Catone  ille 
prolapsus;  quae  si  tu  gessisses,  ultro  illi  tibi  et  tuis  legibus 
se  submisissent.  Deest  igitur  t^  ,leges'  epitheton,  quod 
mitem  Domitianum  praedicet.  In  hoc  enim  totus  hic  Statii 
versatur  locus,  ut  probet,  quantum  mitior  armis  Caesare 
Domitianus.'  Attamen  hoc  postulatum  suum  ut  coniectura 
,iustas'  a  Cruceo  olim  prolata expleret,  viro  sagacissimo 
non  magis  quam  aliis  contigit  medelas  multo  deteriores 
proponentibus,  velut  Dan.  Heinsio  ,nostras',  Bursiano 
,castas',  Hopfio  ,in  leges  iuret  gener  et  Cato 
castas'  vel  ,cedat',  Schradero*)  ,castra',  Baehren- 
sio  ,pacis',  Grasbergero^)  ,tristis',  0.  Muellero') 
,Cattis'  conicientibus. 

Longum  est  singulas  has  coniecturas  refellere ;  id  unum 
tamen  mihi  paucis  perstringere  liceat,  quam  male  Muellero 
emendatio  successerit.  Nam  ut  de  molesto  vocum  ,et  Cato 
Cattis'  sono  taceam,  versu  superiore  ipso  Catti  sunt  ab- 
soluti,  quos  proximo  versu  in  comparationem  revocare  adeo 
nihil  cogit,  ut  superbia  tumorque  Romanorum  prorsus  pro- 
hibeant,  quippe  qui  tales  fuerint,  ut  celeberrimos  rei  publicae 
viros  et  imperatores  externo  hoste  abiecto  inferiores  dici 
nequaquam  pati  possent.  Neque  solitudo  comparativi,  m  i no  r ' 
virum  doctissimum  sollicitare  debebat,  cum  ablativus 
comparativus,  quem  desiderat,  ex  verbis  ,tesignaferente' 
sit  repetendus,  quo  facto  comparatio  quoque  ipsa  multo 
dignior  reique  magis  accommodata  nascitur,  cura  partes  bel- 
lantes  ipsae  inter  se  componantur. 


')  M.  Hauptii  Opusc.  III  p.  131. 
«)  Fleckeiseni  ann.  v.  CXV  p.  419. 
*)  Electa  Statiana,  p.  10.  Berol.  1882. 

Atque  ne  nomini  ,Cato'  quidem,  sicut  Bursiauns  et 
Grasbergerus  maluerunt,  ut  ,Cato'  pariter  ac  ,gener 
minor'  attributo  ornaretnr,  sed  voci  ,leges'  epitbeton 
deberi  etiam  verborum  collocatione  Statii  politorumque 
eiusdem  aetatis  poetarum  propria  monemur,  qua  substan- 
tivum  et  adiectivum  in  principio  et  fine  versus  vel  enunciati 
posita  artificiose  reliqua  verba  complectuntur ,  ut  versus  re 
vera  sit  teres  atque  rotundus  sententiaque  in  se  redeat;  cf 
exempli  gratia  vv:  1,  5,  11,  20,  21,  26,  30,  59,  60,  innu- 
meros  alios.  Accedit  denique,  quod  adiectivum  ,minor', 
cum  loco  nostro  non  attributiva,  sed  praedicativa  vice  ma- 
nifesto  fungatur,  non  epitheti  cuiusdam  nomine  Catoni 
generove  soli  tribuendum,  sed  cum  elocutione  ,in  leges 
iret'  artissime  coniunctum  ad  Pompeium  Catonemque  aequo 
modo  est  referendum. 

Tot  tantisque  doctorum  virorum  erroribus  patefactis 
restat,  ut  quae  sit  mea  loci  emendandi  ratio  prodam. 
Equidem  voce  ^dextras'  restituta  mitem  Domitiani  mentem 
clarissime  aptissimeque  elucere  Juliique  Caesaris  severitati 
commodissime  opponi  persuasum  habeo.  Coniecturae  enim 
meae  imprimis  Silvarum  locus  favet,  ubi  eadem  Domitiani 
virtus  his  praedicatur  III  4,  73  seqq: 

jNondum  pulchra  ducis  cleraentia  coeperat  ortu 
Intactos  servare  mares;  nunc  frangere  sexum 
Atque  hominem  mutare  nefas;  gavisaque  sanos 
Quos  genuit  natura  videt,  nec  lege  sinistra 
Ferre  timent  famulae  natorum  pondera  matres.' 

V.  1,144.  .  .  .  ,quid  enim  quamvis  infida  levisque 

Caesare  tam  dextro  posset  Fortuna  timeri?' 
I  2,  211;   V   1,   13  et  71;   Theb.  III   454   ,dexter 
Apollo';  Ov.  Fast.  I  67  et  69.    A.  am.  II  145: 

jDextera  praecipue  capit  indulgentia  mentes: 
Asperitas  odium  saevaque  verba  movent.' 

Catull.  45,  8—9;  Verg.  Aen.  X  773. 


I  2,  60. 

V.  59:  jFessa  iacet  stratis,  ubi  quondam  conscia  culpae 
Lemnia  deprenso  repserunt  vincula  lecto.' 

Vox  jlecto'  sine  dubio  corruptela  laborat,  nam  et  per 
86  nihili  est  ad  sententiam  et  propter  superius  verbum 
jStratis'  plane  otiosa  atque  molesta.  Coniecturae  vero 
prdlatae,  ut  Crucei  ,furto',  Jacobsii  ,moecho',  et 
audaciae  reprehensione  premuntur  nec  verum  sensum  asse- 
qui  posse  videntur,  quo,  cum  non  adulter  solus,  sed  ambo 
amantes  deprehensi  catenisque  copulati  sint,  generalis  quae- 
dam  illius  coniunctionis  significatio  desideratur.  Itaque  ne 
Handii  quidem  coniectura  ,deprensae'  scribentis  et  cum 
voce  ,culpae'  coniungentis,  licet  sit  facillima,  mihi  arridet. 
Ex  numeris  enim  Statianis  componendique  ratione  certus 
sum  participium  ,depren8o'  ad  vocem  ,lecto'  sive  ad 
eam,  quae  in  illius  locum  successura  est,  referendum  esse, 
nam  mirum  quantum  Jacobsii  coniectura  probata  ,lectoque' 
nude  posito  languor  loci  traditi  augetur. 

Veneris  autem  Martisque  coniunctionis  illius  famosae 
significationem  nomehque  simul  honestum  ab  Handio  iure 
desideratum  assequemur  voce  ,coetu',  quam  legimus 
Theb.  IV  214: 

,quam  dispare  coetu 

Cyilarus  ignaro  generarat  Castore  prolem  etc.' 

Macrob.  Sat.  II  2  (vel  Gell.  XIX  11): 

,Tum  si  morae  quid  plusculae 
Fuisset  in  coetu  osculi.' 

Auson.  Epigr.  71,  1: 

,Praeter  legitimi  genitalia  foedera  coetus 
Repperit  obscoenas  Veneres  vitiosa  libido;' 

ibid.  108,  13  ,Desectos  sic  fama  viros,  ubi  cassa  libido 
Femineos  coetus  et  non  sua  bella  lacessit ; '  ibid.  Ephem. 
ultimae  v.  11.  Amob.  V  43  ,Esto  in  Jovis  et  Cereris 
coetu  irrigatio  sit  significata  telluris.'  Lucret.  II  918  et 
III  857. 


I  2,  223. 

V.  222.  ,Huic  Lycii  montes  gelidaeque  utnbracula  Thymbrae 
Et  Parnasis  honos:  illi  Pangaea  resultant 
Ismaraque  et  quondam  genialis  litora  Naxi/ 

Mendum,  quod  in  verbis  jParnasis  (ed,  pr.  Parnasus) 
honos'  latet,  Dan.  Heinsius  coniectara  sua:  ,Et,  Par- 
nasse,  sonas,'  quae  plurimis  Silvarum  editoribus  arrisit, 
tollere  studuit.  At  Handius  iure  opposuit,  apostrophe  tali 
omnem  orationis  aequalitatem  turbari  vel  potius  removeri. 
Itaque  eiHopfii  et  Weicherti  coniectura  ,Et  Parnassus 
ovant,'  quam  rursus  Grasbergerus  protulit,  probabilior  vi- 
debatur.  Nihilominus  Handius  ipse  non  aliud  quoddam 
verbum  desiderari  ratus,  sed  ,nomen  causae',  quapropter 
montes  resultavisseut,  Statium  ita  scripsisse  suspicatur: 
,Et  Parnassus  honore,  illi  Pangaea  resultant.' 

Sed  nec  verbum  ullum  nec  causae  nomen  loco  nostro 
convenit,  immo  substantivum ,  quod  montibus  et  umbra- 
culis  versus  superioris  respondeat.  Itaque  restituendum 
propono : 

,Et  Parnassia  nOX,  illi  Pangaea  resultant;' 

,nox'  enim  figurate  est  dicta  pro  silvae  umbra  saltunmque 
tenebris,  sicut  apud  Val.  Flacc:  Argon.  I  774  legimus  ,Veteris 
sub  nocte  cupressi.'  Cf.  Ovid.  Met.  I  467:  ,Impiger 
umbrosa  Parnassi  constitit  arce.' 


I  2,  235. 


V.  234.  ,Omnis  plebeio  teritur  praetexta  tumultu: 

Hinc  eques,  hinc  iuvenum  questus  stola  mixta  laborat.' 

Jure  unusquisque  in  voce  ,questus'  in  qua  codices 
melioris  sortis  et  editio  princeps  consentiunt,  offendit. 
Bernartius  autem  erat  primus,  qui  forma  ,coetu'  sub- 
stituta  depravationem  manifestam  sustulit;  quocum  postea 
Marklandus  ita  fecit,  ut  v.  235  bunc  in  modum  legeret 


et  distingueret :  ,Hic  eques,  hic  iuvenum  coetus:  stola 
mixta  laborat.'  Baehrensins  vero  infelicissime  mihi  rem 
yidetur  gessisse,  cum  vv.  234  et  235  hanc  in  formam 
redegit: 

jOmnis  plebeio  teritur  praetexta  tumultu 

Hinc,  equee  hinc;  iuvenumque  arto  stola  mixta  laborat.' 

Grasbergerus  denique  Bernartii  corruptelae  sanandae 
rationem  voce  ,cinctu'  proposita  variavit.*) 

Quarum  coniecturarum  cum  alia  alios  moveat  scrupulos, 
medelam  de  meo  proferre  non  dubitavi,  quae  turbae  urgenti 
fortasse  magis  conveniat.    Voce  enim  ,accessn'  restituta 
punctoque  post  verbum  ,tumultu'  servato  versum  235  ita 
concipio : 
,Hinc  eques,  hinc  iuvenum  accessu  stola  mixta  laborat.' 
Huic  emendationi,   quae   litterarum   similitudine  com- 
mendatur,  favent  etiam  loci  nonnulli  Statiani,  velutU  1, 196: 
....  ,Timide  primum  vestigia  iungit 
Accessu  tacito  summosque  lacessit  amictus*/ 

Cf.  praeterea  V  1,  19;  Theb.  XH  153  et  438.    Ovid.  Met. 

XIV  635: 

,Vim  tamen  agrestum  metuens  pomaria  claudit 
Intus  et  accessus  prohibet  refugitque  viriles. ' 

Ovid.  Art.  am.  I  352;  Verg.  Aen.  III  570;  Lucan.  III  425. 
Cic.  Mil.  19,  52. 


I  3,   16. 


V.  15:  ,Ingenium  quam  mite  solo!  quae  forma  beatis 

Arte  manus  artemque  locis!  non  largius  usquam 
Indulsit  natura  sibi.' 

Libri  Sangallensis  apographum  et  ed.  pr.  in  corruptela 
,artemque'  consentiunt,  cum  ed.  Parm.  exhibeat  ,an- 
tiqua',  novicii  autem  codices  doctorum  Italorum  coniecturis 
infecti  ,concessa';  quae  scriptura  a  Domitio  primum  (ed. 
Rom.)  edita,   licet  vix   alia   qualibet  magis  redoleat  con- 


*)  L.  c.  p.  769. 

iecturam  ad  arbitrium  factam,  deficiente  meliore  in  omnia 
deinceps  exemplaria  est  propagata,  excepto  Baehrensii  no- 
vissimo,  quod  ex  ipsius  viri  docti  coniectura  ,facieque' 
praebet.  Huic  autem  commento  patronus  profecto  exsistet 
nullus;  namque  cum  verbis :  ,quae  forma  beatis  Arte  manns 
locis'  loci  amoenitatem  opera  arteque  hominum  auctam 
significari  et  deliciis  natura  ipsa  oblatis  (quas  quidem  ea, 
quae  sequuntur:  ,non  largius  usquam  Indulsit  natura  sibi', 
innuunt)  opponi  liqueat,  quomodo  ablativi  ,arte'  et  ,facie' 
inter  se  possint  conciliari  non  intellego,  praesertim  si 
,faciei'  synonymon  ,forma'  eiusdem  enunciati  esse  sub- 
iectum  perpenderim. ') 

Emendatio  vero  multo  probabilior  nobis  tam  sententiam 
quam  palaeographiae  rationem  spectantibus  aliorum  huius 
carminis  versuum  similitudine  quadam  suggeritur.  Parti- 
cipium  enim,  quod  ad  supplendam  sententiam  ablativo 
,arte'  requiritur,  esse  ,yariata'  suadent  et  w.  45 — 46: 

,Vidi  artee  veterumque  manus  variisque  metalla 

Viva  modis;'  et  vv.  55 — '56: 

....  ,varias  ubi  picta  per  artes 

Gaudet  humus  superatque  novis  asarota  figuris.' 

Deliciarum  nimirum  specieique  Manlii  villae  varietas 
artibus  multis  parata  et  aucta  poetae  laudibus  eflfertur. 

Cf  Claudian.  Prob.  et.  Olyb.  Cons.  v.  95:  ,Clipeus , 

quem  tota  variarat  Mulciber  arte';  Auson.  Epist.  XXIV 
V.  95  seqq.  locum  exhibent  simillimum: 

,Totque  mea  in  Novero  sibi  proxima  praedia  pago 
Dispositis  totum  vicibus  variata  per  annum: 
Egelidae  ut  tepeant  hiemes,  rabidosque  per  aestus 
Aspirent  tenues  frigus  subtile  aquilones.' 

Mart.  IV  46,  17;  VUI  28,  18;  Verg.  Georg.  I  134  et 
145.  Horat.  Art.  poet.  29—31;  Ovid.  ex  Ponto  III  9,  47—48. 
Sil.  Ital.  XIV  659. 


')  Praeterea  etiam  L.  Polsterus  locum  coniectura  ,utrimque' 
temptavit;  cf.  Fleckeisen.  ann.  v.  107  (1873)  p.  774. 

I  3,  32. 

V.  30:  .  .  .  .  jDatur  hic  transmittere  visus 

Et  voces  et  paene  manus.  sic  Chalcida  Quctus 
Expellunt  fluvii;  sic  dissociata  profundo 
Bruttia  Sicanium  circumspicit  ora  Pelorum.' 

Tenebricosum  iure  Bernartius  hunc  locum  appellat 
Marklandusque,  num  sit  sanus,  addubitat.  Priraum 
enim  ii,  qui  hos  versus  legunt,  in  verbo  ,Expellunt'  sua 
sponte  haesitant.  Neque  enim  aut  vis  aut  usus  huius  verbi 
sententiae,  quae  desideratur,  aliquatenus  respondent  suc- 
curruntve.  Itaque  Heinsins  coniecit:  jDispescunt', 
Guietus:  ,Divellunt',  Burmannus:  ,Di8cernunt', 
Marklandus:  ,Dispellunt',  Grasbergerus:  *)  ,Ex- 
pugnant'.  Quarum  coniecturarum  mihi  quidem  Marklan- 
diana  maxime  arridet,  nisi  forte  scribendum  est:  ^Expe- 
dinnt'.  Euripus  scilicet  Chalcida  sive  Euboeam  expedit 
vel  dissolvit  a  terra  continente  ad  similitudinem  Anienis. 
Talis  verbi  expediendi  notio  haud  ita  longe  a  sollemni 
eius  usu  recedit,  quem  docent  Stat.  Silv.  III  4,  89,  Expe- 
diunt  comas.    Horat.  Carm.  I  27,  23—24: 

,Vix  illigatum  te  triformi 
Pegasus  expediet  Chimaera'; 

ibid.  III  24,  8.  Ovid.  Heroid.  XVII  200:  ,expediunt 
iam  tua  vela  Phryges.'  Verg.  Aen.  I  177:  ,Tum  Cererem 
corruptam  undis  Cerealiaque  arma  Expediunt;  ibid. 
701:  ,Cereremque  canistris  Expediunt.' 

Alterum  mendum  in  voce  ,fluvii'  latet,  quae  nusquam 
adiective  vel  pro  epitheto  usurpata  est.  Nic.  Heinsius 
igitur  maluit  legi:  ,sic  Chalcida  fluctusDispescunt  reflui', 
quod  Lindenbrogius  et  Cruceus  coniecerant.  Alii  viri 
docti  ,refugi'  legendum  censuerunt,  quibus  Marklandus 
est  assentitus.  Baebrensiana  autem  editio  exhibet  ,flavi', 
cum  Grasbergerus  ,curvi'  proposuerit. 

1)  L.  c.  p.  771. 

Equidem  in  singulorum  singulis  inventis  refellendis  non 
sum  moraturus,  sed  quae  sit  mea  difficultatis  expediendae 
ratio  proferam.  Conicio  enim  corruptelam  esse  natam 
ex  voce  ,glaaci',  quae  sive  deum  marinum  sive  Euripi 
fluctuum  colorem  significat,  optime  ad  rem  quadrat  simili- 
tudineque  litterarum  non  destituitur.  Glauco  enim,  qui  qua 
ratione  in  deum  marinum  sit  conversus  inter  omnes  constat, 
Euripus  erat  consecratus  templumque  Anthedone  dedicatum. 
Cf.  Silv.  III  2,  36: 

....  jSubitis  qui  perdidit  inguina  monstris 
Glaucus  adhuc  patriis  quotiens  allabitur  oris 
Litoream  blanda  feriens  Anthedona  cauda;' 

Theb.  VII  333—35.  Auson.  Mosell.  276  seqq.  Eadem  de 
causa  ab  Ovidio  Met.  XIV  4  Glaucus  ,Euboeicus  tumi- 
darum  cultor  aquarum'  appellatur;  cf.  praeterea  ibid. 
V.  38  seqq.  et  v.  68  seqq.;  denique  Claud.  Rapt.  Proserp. 
III  12. 

Neque  altera  ex  parte  quidquam  obstat,  quominus 
jglauci'  vox  adiectivi  et  epitheti  ornantis  vice  fungatur, 
praesertim  cum  Glauci  fabulam  ipsam  ab  hoc  glauco 
maris  sive  potius  freti  colore  originem  duxisse  suspicari 
liceat.  Similiter  apud  Claudianum  Idyll.  VI  35  et  36 
legimus : 

,Turbidus  impulsu  venti  cum  spargitur  aer, 
Glaucaque  fumiferae  terga  serenat  aquae;' 

et  in  eiusdem  Rapt.  Proserp.  I  103: 

jNereia  glauco 

Neptunum  gremio  complectitur  Araphitrite.'  ') 


^)  R.  Bitschofsky  defendit  traditum  ,Expellunt',  vocem 
vero  ,fhivii'  coniectura  ,dubii'  (=  ,die  schwankenden')  de  suo 
prolata  sarcire  studet;  cf.  Ann.  gyinnaa.  Austriac.  vol.  XXIX  (1878) 
p.  907—912. 


11 


I  5,  4. 

V.  1 :   ,  Non  Helicona  gravi  pulsat  chelys  enthea  plectro, 
Nec  lassata  voco  totiens  mihi  numina,  Musas; 
Et  te,  Phoebe,  choris  et  te  dimittimus,  Euhan; 
Tu  quoque  muta  ferae,  volucer  Tegeaee,  sonorae 
Terga  premas:  alios  poscunt  mea  carmina  coetus.' 

Queckius  etBaehrensius  veteriorumque  editorum 
et  interpretum  complures  in  Politiani  emendatione  ,Tu 
quoque  muta'  acquiescunt,  quam  pro  genuina  archetypi 
scriptura  accipere  videntur ;  attamen,  nisi  omnia  me  fallunt, 
corruptela  in  his  verbis  adhuc  latet  pessima,  quam  Poli- 
tianus  antitheto  isto  ficto  ,muta  ferae  sonorae  terga' 
adeo  non  expedivit,  ut  etiam  obscuraret  obtegeretque.  Nam 
cum  sententiam  eam  esse  liqueat,  ut  Mercurius  chelyn 
premendo  inhibeat  et  obmutescere  iubeat,  elocutionem 
,muta  ferae  sonorae  terga  premere'  durissimam  ac  paene 
obscuram  et  perplexam  tolerari  non  posse,  nemo  est,  quin 
sentiat;  etenim  non  solum,  quia  verbi  premendi  vis,  ut 
Barthins  recte  animadvertit ,  sententiae  per  se  suppetit, 
voce  ,muta'  facile  caremus,  sed  etiam  testudini  epitheton 
notione  contraria  vocique  ,sonorus' simili  praeditum  potius 
convenit. 

Proinde  non  mirum ,  quod  Marklandus,  Statiani 
ingenii  versusque  componendi  rationis  unus  omnium  vir 
peritissimus,  Politiani  invento  repudiato  Morellianam  con- 
iecturam  ,Tu  quoque  amica'  haud  prorsus  spernendam 
censebat,  ea  tamen  re  deceptus,  quod  oppositionem  inter 
verba  ,amica'  et  ,ferae'  intercedere  putabat.  In  ver- 
borum  vero  perpetuitatem  cod.  Par.  et  ed.  Aldinae  lectionem 
,Tuque  inimica',  quae  quidem  emendationis  Politiani 
auctoritatem  nonnihilimminuit,  cum  ,Tuquoque  muta'  in 
,Tuque  inimica'  abiisse  parum  habeat  probabilitatis,  ita 
admisit,  ut  aliorum  coniecturis  pateret  locus. 

Talis  vero  mihi  obtigit  emendatio,  quae  non  solum 
facillima  sit,  sed  etiam,  ut  spero,  verisimillima:  ,Tuque 
inyita  ferae,  volucer  Tegeaee,  sonorae  Terga  premas.' 

Vide  iam,  quam  elegans  nascatur  sententia  quamque 
splendidus  color  poeticus!  Mercurius  lyram  sonoram,  licet 
adversetur  et  repugnet,  reprimere  et  cohibere  a  poeta 
iubetur.  Hac  emendatione  assidnitatis  studiique  canendi 
uotio,  quam  et  superiora  illa  ,lassata  totiens  numina' 
et  sequentia  ,regem  fessum  Elicuisse  satis'  exhibent, 
mediae  quoque  sententiae  ingeniose  impertitur.  Accedit, 
quod  et  Politiani  emendatio  ,Tu  quoque  muta'  et  cod. 
Paris.  scriptura  ,Tuque  inimica'  mea  coniectura  quodam 
modo  conciliantur ,  cum  quam  facile  altera  in  alteram 
partem  a  vera  memoria:  ,Tuqueinvita'  discedere  potuerit, 
in  propatulo  sit. 

Emendationi,  quam  modo  protuli,  innumera  poetarum 
favent  exempla,  velut  III  1,  112: 

....  ,ipse  adero  et  conamina  tanta  iuvabo 
Asperaque  invitae  perfringam  viscera  terrae.' 

Horat.  Carm.  I  18,  11:  ,Non  ego  te,  candide  Bassareu, 
Invitum  quatiam.'    Ovid.  Amor.  III  9,  23: 

,Aelinon  in  silvis  idem  pater,  Aelinon  altis 

Dicitur  invita  concinuisse  lyra.' 

Heroid  VIII  5:  ,Quod  potui,  tenui,  ne  non  invita  tenerer.' 

Met.  Vn  19.    Propert.  IV  1,  75: 

,aversus  ApoUo 

Poscitur  invita  verba  pigenda  lyra' 

ibid.  III  5,  66:  ,Et  niger  invitam  traxit  hiatus  aquam.' 
Cf  praeterea  Stat.  Theb.  VII  158  et  VIH  548  et  IX  891; 
Horat.  Art.  poet.  467;  Epist.  I  20,  16;  Mart.  II  86,  8; 
Phaedri  IV  3,  9;  Senec.  Thyest.  565  et  Herc.  Fur.  676. 


I  6,  15. 


V.  12:  jQuidquid  nobile  Ponticis  nucetis 
Fecundis  cadit  aut  iugis  Idumes; 
Quod  ramis  pia  germinat  Damascos, 
Et  quod  percoquit  ebosia  cannos, 
Largis  gratuitum  cadit  rapinis.' 
Imhofii    emendatio    pro    corrupta    voce    ,cannos' 
15   nomen   proprium    ,Caunos'    restituentis   admodum 

mihi  qnidem  probatur  et  una  omnium  certissima  videtur, 
quod  et  seeundum  v.  11:  ,Hunc  rorem  veniens  profiidit 
Eurus'  *)  Asiae  tria  loca  praecedunt  et  Caunos  urbs  propter 
ficorum  copiam  celeberrima  erat,  ita  ut  fici  vulgo  ,Cau- 
neae'  a  veteribus  appellarentdr. 

Nomine  autem  proprio  ,Caunos'  restituto  omnia  ve- 
teriorum  interpretum  commenta  de  voce  ,Ebosia'  vel 
,Ebusia',  quae  tam  metricis  grammaticisquej  quam  geo- 
graphicis  adversatur  rationibus ,  ^)  concidunt,  praesertim 
cum  adiectivum  quoddam  sive  epitheton  ornans  desiderari 
liqueat,  quod  superioribus  ,nobile',  ,fecundis',  ,pia' 
respondeat. 

In  altero  vero  Imhofii  invento  ,aestuosa'  cum  aliis 
de  causis  tum  maxime,  quia  merum  urbis  attributum 
exhibet,  non  fructuum,  quod  conexu  requiritur,  acquiescere 
non  possum,  sed  voce  ^ebriosa'  ad  librorum  vestigia  ac- 
cedere  conor.  Hoc  autem  epitheton,  quod  loco  nostro  idem 
significat  atque  ,sucosa',  ,8uciplena',  sollemni  epithe- 
torum  enallage  (cf.  Silv.  II  3,  12  ,belligerum  Jani  nemus') 
non  rei,  quae  percoquitur,  tributa  est,  sed  ,Cauno'  urbi 
percoquenti.  Eadem  ratione  versu  superiore  ,Damascus' 
,pia'  vocatur.  Usus  vero  huius  adiectivi  translatus  com- 
probatur  Catull.  27,  2—4: 

,Inger  mi  calices  amariores 

Ut  lex  Posthumiae  iubet  magistrae 

Ebriosa  acina  ebriosioris ; ' 

h.  e.  uva  suco  turgente.  Pluribus  autem  locis  res  liquore 
quodam  imbutae  dicuntur  ,ebriae',  velut  apud  Mart.  XIV 
154  ,lana  sanguine  conchae';  X  38-,  7  ,Iucerna  nimbis'; 
XIII  82.  Comparari  denique  aliqua  ex  parte  potest  Mart. 
VII  19,  12:  ,ficus  lippa.' 

^)  Et  hinc  et  ex  toto  sententiarum  nexn  satis  elucet,  Baehrensii 
coniecturam  ,Nec'  a  re  et  loco  alienissimam  atque  aut  libri  Sang. 
apographi  scripturam  ,Nunc'  servandam  aut  noviciorum  codicum 
et  editionis  pr.  memoriam  ,Hunc'  probandam  esse. 

*)  De  tota  hac  re  pluribus  A.  Imhofius  disseruit  pp.  5—7 
Emendationnm  Statianarum,  Hallis  1867. 

II  1,  33. 

V.  30 : ,  Me  fulmine  in  ipso 

Audivere  patres,  ego  iuxta  busta  profusis 
Matribus  atque  piis  cecini  solatia  natis 
Et  mihi,  cum  proprios  gemerem  defectus  ad  ignes 
Quem,  natura,  patrem!' 

Omnia  haec  verba  perspicua  sunt  praeter  vocabulum 
jdefectus',  quod  mendi  suspicionem  pluribus  de  cansis 
movet.  Primum  enim  verboram  collocatio  ita  est  comparata, 
ut  secundum  sollemnem  poetarum  usum  verba  ,proprio8 
ad  ignes'  ex  interposita  voce  ,defectus'  suspensa  ac- 
cipere  conemur;  quod  cum  fieri  nequeat,  et  exspectatio 
decepta  nos  turbat  et  genus  illud  dicendi:  ,defectus  gemui 
patrem  adproprios  ignes',  quantum  equidem  mihi  iudicii 
vindicare  andeo,  vix  poeta  polito  et  eleganti  est  dignum. 
Tum  illud  ,defectus'  ipsum  de  toto  homine  usurpatum 
praeterque  consuetudinem  absolute  positum,  cum  non  dicatur, 
qua  re  poeta  defectus  fuerit,  ambigua  vi  ac  nimis  vaga 
notione  laborat  frigidique  nonnihil  et  languidi  habet.  Accedit 
denique,  quod  scrupulos  meos  egregie  firmat  locus  III  3,  41 
simillimus  eandemque  rem  perstringens ,  qui  mihi  idem  tol- 
lendae  corruptelae  loco  nostro  latentis  viam  aperuit: 

,Neque  enim  mihi  flere  parentem 

Ignotum,  et  similes  gemui  proiectus  ad  ignes.' 

Jamiam   vides   medelam   loco  nostro   accommodatam : 

scripsit  enim  Papinius: 

.  .  .  ,cum  proprios  gemerem  deiectus  ad  ignes 
Quem,  natura,  patrem!' 

En  habes  mutatione  paene  nulla  locutionis  non  solum 

similitudinem   apud   poetas    illius    aetatis    pervulgatam    et 

affectatam    varietatemque    simul    superiore    illo    participio 

V.  31    ,profusi8'  adductam  suavissimam,  sed  etiam  ver- 

borum  conexum  elegantissimum  constructionemque  perspi- 

cuam!     Deiciendi  vero   verbum    proiciendi   vel   pro- 

sternendi  notione  ornatum  poetis  Latinis  omnibus  familia- 

rissimum  fuisse,  multa  exempla  docent,  ut.  Claudian.    Rapt. 

Proserp.  III  297  ,Supplex  deiectaque   vestris  Advolvor 

genibus';   ibid.  de  VI  Cons.  Honor.  229;   Mart.  V   14,  8; 

Verg.  Aen.  XI  833 ,deiecta  crudescit  pngna  Camilla'; 

ibid.  X  853;  Georg.  III  422;  Cir.  32:  ,Additur  aurata 
d  e i  e  c  t  u s  cuspide  Typho.'  Lucan.  VIII  206  et  344 : ,  D  e i  e  c- 
tum  fatis  humilem  fractumque  videbit.'  Sil.  Ital.  XV  463 
et  XVI  165.  Val.  Flacc.  Argon.  VI  193.  Phaedr.  II  1,  1. 
Cf.  denique  Horat.  Art.  poet.  462,  ubi  alii  libri  ,deiecerit', 
alii  ,proiecerit'  exhibent;  (sed  cf.  etiam  Bentl.  adnot. 
ad  illum  locum);  ibid.  110. 


II  1,  63. 


V.  62 :  ,  Quis  matutinos  abrumpet  murmure  somnos 
Impositus  stratis  abitusque  morabitur  artis 
Nexibus  adque  ipsos  revocabit  ad  oscula  postes? 
Obvius  intranti  rursus  quis  in  ora  manusque 
Prosiliet  brevibusque  humeros  circumdabit  ulnis?' 

Participium  istud  v.  63,impositus'  secundum  codicum 
memoriam  de  Glaucia  dicitur,  neque  aut  leges  grammaticae 
aut  illius  enunciati  sententia  leviter  tantnmmodo  attacta, 
quominus  ita  intellegamus  videntur  obstare.  Penitus  vero 
accuratiusque  verba  illa  perscrutanti  non  modo  ambiguitas 
importuna  sententiae  enunciatique : ,  Quis  matutinos  abrumpet 
murmnre  somnos  Impositus  stratis'  apparebit,  sed  etiam 
corruptelae  suspicio  simul  suborietur.  Quaerere  enim  licet: 
Uter  utriusve  somnum  interrumpit?  Nimirum  Glaucias 
delicatus  Atedii  somnum  turbat.  At  hoc  tu  ex  sententiarum 
nexu  auguraris,  nam  verba  ipsa  prorsus  sunt  ambigua 
minimeque  prohibent,  quominus  Glaucias  delicatus,  quippe 
qui  sit  jStratis  impositus'  suum  ipsius  somnum  abrum- 
pens  et  ad  tempus  fallendum  per  ludum  iocumque  mur- 
murans  fingatur.  Vides  igitur,  additamentum  istud  ,Im- 
positus  stratis',  quod  quivis  e  rerum  natnra  ad  dor- 
mientem  ipsum  relaturns  sit,  si  cum  delicato  murmurante 
somnumque  heri  turbante  iungatur,  adeo  nullius  momenti 
esse,  ut  sententiam  obscuret,   cum  potius  Atedio  debeatur. 

cuius  significatio  ac  mentio  in  hoc  toto  enunciato  requiruntur. 
Proinde  ultro  paene  se  mutatio  exigua  nobis  obtrudit: 
,Imposito  stratis',  qua  probata  omnis  ambiguitas,  utri 
proprium  aut  dormiendi  aut  exsuscitandi  munus  tribuamus, 
prorsus  evanescet. 

Huic,  quam  protuli,  emendationi  simplicissimae  etiam 
poetae  ipsius  verba,  et  quae  praecedunt  et  quae  infra  le- 
guntur,  mirum  quantum  favent.  Prima  enim  interrogatione 
illa  v.  56,  qua  Statius  a  delicato  compellato  ad  illius 
herum  alloquendum  se  convertit,  pronomine  ,tua'  Atedius 
inducitur  atque  eflfertur,  altera  v.  58  accusativis  ,accen- 
sum'  et  ,timendum',  tertia  e  coniectura  mea  dativo 
,imposito',  quarta  denique  iterum  dativo  ,intranti'. 
Sententiarum  igitur  aequalitas  quaedam  iamiam  nata  ordo- 
que  orationis  membrorum  perspicuus  ueminem  fugient. 


II  1,  67. 

Poeta  carmen  suum  ita  continuat: 

jMuta  domus,  fateor,  desolatique  penates, 
Et  situs  in  thalamis  et  maesta  silentia  mensis! 
Quid  mirum,  tanto  si  te  pius  altor  honorat 
Funere?' 

Verbura  istud  v.  67  ,fateor'  ineptissime  insertum  esse, 
Marklandus  primus  erat,  qui  animadvertit,  atque  fere 
omnes  deinceps  interpretes  editoresque  posteriores,  velut 
etiam  Queckius  ipse,  proprietatum ,  quas  putabat,  Statia- 
narum  fautor  et  patronus  unus  omnium  timidissimus ,  fa- 
tendi  notionem  affirmationemque  magnopere  loco  nostro 
languescere  et  a  sententia  orationisque  ratione  prorsus 
abhorrere  concesserunt.  Namque  re  vera  Imhofium,*) 
qui  solus  scripturam  codicum  ,fateor' genuinam  esse  arbi- 
tratur  et  hoc  verbum  loco  nostro  vindicare  studet,  minime 


*)  De  Silvartim  Stat.  condicione  critica,  Hallis  l8f)9,  pag.  27. 


■^JSFr:. 


17 


esse  audiendum  vis  usnsqne  hnius  verbi  praecipue  docent, 
quae  licet  cognoscas  ex  locis  collatis  his:  Silv.  III  4,  39 
et  V  5,  5-,  Achill.  I  142,  146,  635  et  II  60,  101;  Theb.  I 
678;  II  342;  IH  61,  572;  V  623;  XH  376;  Mart.  V  13,  1. 
Longnm  vero  est,  singulas  singulorum  coniecturas,  ut 
Marklandi  ,pariter',  utramque  a  Queckio')  memora- 
tam:  ,muta  domus  facies'  et  ,muta  domus  Melior', 
Appelmanni*)  ,penitu8',  Baehrensii^)  ,stat  ero', 
accuratius  percensere,  cum  earum  nulla,  palaeographiae 
sententiaeve  si  spectas  commendationem,  quidquam  habeat 
probabilitatis.  Verumtamen  de  commento  ,Melior'  paucis 
disseruerim,  cum  novus  ei  exstiterit  patronus :  Polsterus.*) 
Qnae  coniectura,  quanquam  primo  obtutu  nonnihil  arridet 
nobis  ingeniumque  redolet,  orationis  tenori  sententiarumque 
conexui  adversatur;  nam  enunciato,  quod  proxime  inde  a. 
V.  66  sequitur: 

jQuid  mirum,  tanto  si  te  pius  altor  honorat 
Funere?  tu  domino  requies  portusque  senectae, 
Tu  modo  delieiae,  dulces  modo  pectore  curae;' 

non  Atedius  Melior,  sed  contra  eius  delicatus  compellatur. 
Nimirum  generali  illa  oratione  inde  a  v.  57  instituta  poeta 
a  domini  apostrophe  ad  famuli  alloquium  sibi  paravit 
transitum,  perinde  atque  inversam  rationem  w.  54  et  55 
observavimus.  Quod  poetae  consilium  ingeniosum  et  arti- 
ficiosum  Polsteri  coniectura  admissa  importunissime  tur- 
batur. 

Certissimum  tamen  sine  dubio  difficultatis  expediendae 
ponemus  fnndamentum  duobus  argumentis ,  quibus  tnm 
elocutiones  istae  ,muta  domus',  ,de8olati  penates', 
,situs  in  thalamis',  ,maesta  silentia  mensis' ratione 
quadam  probentur  et  explicentur,  tum  exclamatio,  quae 
versibus  67  et  68  continetur,  particnla  aliqua,  quam  vocant. 


*)  Cf.  praefationis  editionis  p.  XIII. 
*)  Studia  Papiniana,  Demminii.  1872,  p.  24. 
»)  Mus.  Rhen.  v.  XXVIII  p.  255. 
*)  Quaestiones  Statianae;  partic.  I.  Lips.  1878,  p.  4. 

interiectionis  efferatur  et  fulciatur.  Proinde  ,tato  en!' 
substituendum  propono,  haud  invitis  palaeographiae  ratio- 
nibus  perspicuaque  mendi  origine.  De  vocis  ,fato'  usu  cf. 
h.  c.  V.  222;  libri  II  4,  3;  V  1,  150;  Achill.  I  177;  Theb. 
III   191;  Ovid.  ex   Ponto  15,    14;  Valer.   Flacci   Argon. 

III  620.-  Ovid.  Metam.  II  189.  Senec.  Oedip.  1019: 
,Fati  ista  cuipa  est.  nemo  fit  fato  nocens.'  Auson.  Caes. 
XVI  3. 

De  particulae  ,en'  collocatione  cf.  huius  ecl.  v.   17; 

IV  3,  121  et  8,  43;  V  2,  29;  Martial.  I  83,  3.  Claudian. 
In  Eutrop.  II  120.  Haec  particula  pariter  per  synizesim 
vocali  praecedente  absorbetur  V  2,  173.  Theb.  VIII  40, 
sicut  particula  ,o!'  Silv.  12,  33:  ,Pone  o  dulcis  suspiria 
vates!'  cf.  Theb.  III  608.  Itaque  cum  eadem  sensus  com- 
moditate  et  probabilitate  dolentis  quoque  interiectionem  ,o!' 
sive  ,oh!'  inseri  licet.    Cf.  Auson.  Parent.  XI  15. 


II  2,  93. 

V.  90:  ,Hic  et  Amyclaei  caesum  de  monte  Lycurgi 
Quod  viret  et  molles  imitatur  rupibus  herbas, 
Hic  Nomadum  lucent  flaventia  saxa  Thasosque 
Et  Chios  et  gaudens  fluctus  spectare  Carystos.' 

Verbum  ,spectare'  v.  93,  in  quo  libri  Sang.  apo- 
graphum  et  editio  pr.  consentiunt,  etsi  neque  per  se  ipsum 
neque  cum  nomine  ,Cary8tos'  coniunctum  suspicionis 
ansam  ullam  videtur  dare,  tamen  cum  sententia,  quae  toto 
loci  conexu  desideratur,  vix  potest  conciliari;  *)  id  enim 
satis  liquet,  nomine  ,Carystos'  perinde  ac  superioribus 
nominibus  ,Thasos'  et  ,Chios'  nihil  aliud  significari  nisi 
marmor  ex  his  locis  singulis  petitum.  Itaque  cum  totius 
loci  ratione  condicioneque  eo  ducamur,  ut  non  urbis 
Carysti  situs  laudem  quamlibet,  sed  marmoris  Carystii 


1)  Cf.  M.  Hauptii  Opusc.  IH  130. 


19 


coloris  marini  sive  viridis  significationem  requiramus,  ver- 
bum  jSpectare' sive  potius  genus  dicendi  jgaudens  fluc- 
tus  spectare  Carystos'  eiusmodi  sententiae  sufficere 
aut  accommodatum  esse  negare  non  dubitabimus.  Inde  vero 
etiam  apparet,  Grasbergeri ')  medelam  ,fluctus  artare 
ad  loci  salebras  toUendas  omnino  nihil  valere.  Neque 
magis  cuiquam  Queckii^)  interpretandi  ratio  potest  pro- 
bari:  jgaudet  marmor  Carystium,  dum  mare  sibi  simile 
spectat,  gaudet  pari  colore  mare  spectare,'  nam  verborum 
illorum  ,sibi  simile'  vel  ,pari  colore',  quorum  in  vi 
omnia  sunt  posita,  ne  vestigium  quidem  ullum  exstat. 

Denique  ne  quis  Statium  ,fluctu8  spectare'  scripsisse 
ad  similitudinem  locutionum  ,crocum  olere,  mare  sapere'  suspi- 
caretur, suo iure Baehrensius') monuit,  ,cum illud nil posset 
significare  nisi  hoc :  ,  marmor  Carystium  in  mare  prospicere 
gaudens.'  At  cum  Baehrensius  ipse  Salmasii  commen- 
torum  ,fluctus  aequare'  et  ,fluctu  certare'  priore  in 
textum  recepto  acquieverit,  Polsterus*)  notionem  usumque 
spectandi  verbo  a  Baehrensio  derogata  verbo  ,spirare' 
vindicare  studuit  idque  ingeniosius  quam  verius :  nam  neque 
exempla  ab  ipso  prolata  (Silv.  V  1,  230  et  III  3,  202;  Sil. 
Ital.  XV  411)  satis  idonea  sunt,  quibus  verbi  spirandi  usus 
loci  nostri  sententiae  conveniens  exhibeatur,  et  dicendi 
genus  ipsum  ,fluctus  spirare'  de  marmore  usurpatum  a 
sermonis  Latini  ratione  longius,  quam  par  est,  videtur  ab- 
horrere.') 

Equidem  Salmasii  sententiae,  certameu  quoddam  coloris 
inter  marmor  et  mare  innui,  ita  adstipulor,  ut  ^saperare' 
potius  restituendum  censeam,  quod  verbum  per  compendium 
exaratum  facile  in  ,spectare'  abire  potuit.  Qua  autem 
re  marmor  Carystium  superet  fluctus,  orationis  tenore  satis 


M  L.  c.  p.  420. 
*)  Edit.  praef.  p.  XV. 
')  Edit.  praef.  p.  XIX. 
•*)  Quaestiones  Statianae.  partic.  I  p.  5. 

*)  Cf.  etiam  ea,  quae  E.  Bitschofsky  de  hoc  loco  disputavit 
Fieckeis.  ann.  vol.  CXVII  (1878)  p.  573  seq. 

superque  docemur.  Cf.  13,  56:  ,Gaudet  humus  superat- 
que  novis  asarota  figuris;'  ubi  Marklandus  legi  mavult: 
,Gaudet  humus  superare  novis  asarota  figuris,'  qua 
mutatione  verborum  non  modo  notionis,  sed  etiam  con- 
structionis  similitudo  inter  hunc  et  nostrum  locum  intercedit 
maxima.  De  verbi  superandi  usu  conferamus  praeterea 
II  1,  23: 

,Teque  patrum  gemitus  superantem  et  bracchia  matrum 
Complexumque  rogos  (sc.  vidi);' 

V  3,  51-,  Achill.  I  388.  Ovid.  Metam.  XV  521;  Trist.  II 
336:  ,materia  ne  superetur  opus';  Senec.  Phoeniss.  335. 

De  phrasi  ,gaudens  superare'  similibusque  cf.  ex- 
empla  a  Marklando  ad  I  3,  56  allata,  qaibus  addere  mihi 
liceat  haec:  II  1,  134;  IV  2,  51;  IV  3,  24;  Val.  Flacc. 
VII  69.    Verg.  Aen.  H  239;  Cul.  35;  Cir.  385. 


II  2,   125. 

V.  121:  jVive,  Midae  gazis  et  Lydo  ditior  auro, 

Troica  et  Euphratae  supra  diademata  felix, 
Quem  non  ambigui  fasces,  non  mobile  vulgus, 
Non  leges,  non  castra  tenent,  qui  pectore  magno 
Spemque  metumque  domas  tuto  sublimior  omni 
Exemptus  fatis  indignantemque  repellis 
Fortunam;' 

Corruptelam  manifestam  ,tuto'  v.  125  Domitius  temp- 
tavit  coniectura  ,vitio'^  quam  tanquam  veram  omnes  edi- 
tores  sine  ulla  dubitatione  receperunt  praeter  unumBaeh- 
rensium,  qui  ,astu'  in  verborum  perpetuitatem  revocavit. 
Etsi  de  hoc  invento  ipso  verbum  uUum  facere  operae  pre- 
tium  non  est,  hic  tamen  vir  doctus  ea  de  causa  est 
laudandus,  quod  Domitiani  coniecturae  auctoritatem  infregit 
redintegrandaeque  de  ista  depravatione  quaestionis  locum 
dedit.  Qua  instituta  neminem  fugiet  poetam  non  tam  Pollii 
vitae  probitatem  integritatemque  universae  laudibus  efferre, 
quam,  id  quod  ea,  quae  praecedunt; 

, Midae  gazis  et  Lydo  ditior  auro, 
Troica  et  Euphratae  supra  diademata  felix, 
Quem  non  ambigui  fasces,  non  mobile  vulgus, 
Non  leges,  non  castra  tenent,  qui  pectore  magno 
Spemque  metumque  domas,' 

et  ea,  quae  sequuntur: 

, Exemptus  fatis  indignantemque  repellis 
Fortunam;  dubium  quem  non  in  turbine  rerum 
Deprendet  suprema  dies,  sed  abire  paratum 
Ac  plenum  vita,' 

luce  clarius  ostendunt,  quo  animo  quaque  mente  fuerit  ad- 
versus  fortunas  et  res  publicas  et  belLi  pacisque  honores. 
Proinde  Pollius  spem  metumque  domabat,  non  quia  vitiis 
erat  vacuus  omnibus  (quae  et  per  se  profecto  admodum 
mira  esset  argumentandi  ratio  et  digna,  quae  impugnaretur), 
sed  quia  liber  erat  ambitione  aliisque  cupiditatibus.  Inde 
etiam  sequitur,  ne  Grasbergeri^)  quidem  coniecturam 
,titulo',  licet  sit  ingeniose  excogitata,  ad  summam  quae- 
stionis  quadrare.  Vocem  autem  vere  Statianam,  quae  est 
jTOto',  imprimis  Claudii  Rutilii  Namatiani  Itiner.  I  v.  163: 
, Fortunatusque  agam  voto  beatior  omni'  nobis  suggerit 
multaque  alia  exempla  comprobant,  ut  Silv.  V  2,  125  et  126: 
,Ergo  age  (nam  magni  ducis  indulgentia  perstat  ^) 
Certaque  dat  votis  hilaris  vestigia  frater),  etc' 

I  2,  33;  IV  7,  34;  V  3,  218;  Theb.  III  564:    ,Hinc  scelus 
insidiaeque  et  nulla  modestia  voti;'  ibid.  I  322: 

jSpes  anxia  mentem 

Extrahit  et  longo  consumit  gaudia  voto;' 

VI  634;  VIII  253;  IX  623;  XI  300  seqq.   Val.  Flacc.  I  200. 
Senec.  Hippol.  711;  ibid.  Troad.  700  seqq. 


II  3,  69. 


V.  64:  ,Tu,  cuius  placido  posuere  in  pectore  sedem 

Blandus  honos  hilarisque  tamen  cum  pondere  virtus, 
Cui  nec  pigra  quies  nec  iniqua  potentia  nec  spes 

')  L.  c.  p.  420. 

"^)  Cf.  de  hoc  verbo  ea,  quae  infra  ad  illum  locum  disputavi. 

Improba,  sed  medius  per  honesta  et  dulcia  limes, 
Incorrupte  fidem  nullosque  experte  tumultus 
Et  secrete,  palam  quod  digeris  ardine  vitam, 
Idem  auri  facilis  contemptor  et  optimus  idem 
Comere  divitias  opibusque  immittere  lucem.' 

Jure  Marklandus  v.  69  et  codicum  memoriam:  ,Et 
secrete  palam'  et  Gevartii  coniecturam  ,Ex8atiate 
palam'  aspernatus  est:  altera  enim  secum  ipsa  pugnat, 
altera  est  absurda.  Baehrensius  vero  patrocinatur  voci 
,8ecure'  a  Marklando  excogitatae,  cui  hic  ipse  adeo  diffi- 
debat,  ut  se  eam  explicare  non  posse  fateretur.  Kochius 
denique  summa,  ut  solet,  cum  licentia  verba  ,Ambitione 
procul'  commentus  est.') 

Equidem  conicio  litteram  N  particulae  ,Nec'  in  initio 
versus  secundum  sollemnem  librariorum  errorem  facillime 
excidere  potuisse;  quo  facto  syllabam  ,ec'  in  particulam 
,et'  litterarum  ductibus  simillimam  abiisse.  Restitue  ergo 
vocabulum  ,Nec':  iam  intelleges  et  perspioies  sententiarum 
tenorem  orationemque  antithetis  refertam:  Atedio  aureae 
mediocritati  inservienti  tamque  blanditia,  quam  honestate, 
tam  hilaritate,  quam  gravitate  ornato  nec  pigra  quies  placet 
neque  iniqua  potentia  neque  ambitio  improba.  Qua  re  ei 
contigit,  ut  incorruptam  servaverit  fidem  neque  ullos  sit 
expertus  tumultus,  quae  res  laude  eo  maiore  videtur  digna, 
quia  non  procul  a  re  publica  vel  a  coetu  hominum,  non 
secretus  vitam  degebat,  sed  palam  eam  ordine  digerebat. 

Vocis  autem  ,secretu8'  usum  comprobat  imprimis 
Tacit.  Ann.  XI  21:  ,dum  in  oppido  Adrumeto  vacuis  per 
medium  diei  porticibus  secretus  agitat,  oblata  ei  species 
muliebris'  et  quae  seqq.  Senec.  Herc.  fur.  845:  ,Turba 
secretam  Cererem  frequentat.'  Mart.  VII  31,  4  et  34,  8. 
Horat.  Sat.  II  1,  71 ;  Art.  poet.  298.    Lucret.  V  448  et  449. 


*)   Coniectan.  in   poetas  lat.  part  alt.    p.  15.     Francofurti  ad 
Viadrum  186.5. 

II  4,  14. 

V.  1 1 :  ,  At  tibi  quanta  domus  rutila  testudine  fulgens, 
Conexusque  ebori  virgarum  argenteus  ordo, 
Argutumque  tuo  stridentia  limina  cornu, 
Et  querulae  iam  sponte  fores!  vacat  ille  beatus 
Carcer,  et  angusti  nusquam  convicia  tecti.' 

Frnstra  viri  docti  in  mutandis  verbis  ,iam  sponte' 
difficultatis,  quae  in  v.  14  latet,  enodandae  causa  operam 
collocaverunt ,  ut  Schraderus^)  ,tam  saepe',  Baeh- 
rensius  ,tam  forte',  Grasbergerus  ^)  ,ceu  sponte' 
conicientes,  cum  Marklandus,  qua  erat  animi  sagacitate, 
recte  iam  antea  senserit,  vocem  ,querulae'  contra  cor- 
niptam  esse.  Quae  suspicio  non  solum  iis,  quae  proxime 
sequuntur:  ,vacat  ille  beatus  Carcer,  et  angusti  nusquam 
convicia  tecti',  sed  etiam  tota  re  totoque  caveae  descrip- 
tionis  tenore  confirmatur,  quo  certe  alius  cuiusvis  forium 
status  commemoratio  exspectatur  ac  molestissimi  exsecran- 
dique  crepitus  laus.  Marklandus  vero  liberius  ,En!  mutae 
non  sponte  fores!'  scribendum  proposuit,  quasi  psittaco 
vivo  strepitus  voluntarius  caveae  portulae  fuisset  sollemnis 
ac  perpetuus.  At  ne  sim  longus,  forium  illarum  condicio 
exsistet  multo  dignior  reique  aptior,  si  reposuerimus:  ,Et 
patnlae  iam  sponte  fores!'  Hic  enim  erat  caveae  tum 
aspectus:  fores  iam  sponte  patebant,  quia,  ut  erant  vacuae 
atque  orbatae,  reversurum  habitatorem  sperabant  rever- 
sumque  quam  celerrime  recipere  gestiebant.    Cf.  II  5,  11: 

,stat  cardine  aperto 

Infelix  cavea,  et  clausis  circum  undique  portis 
Hoc  licuisse  nefas  rabidi  tumuere  leones.' 
IV  6,  2:  ,cum  patulis  tererem  vagus  otia  saeptis 
Jam  moriente  die,  rapuit  me  cena  benigni 
Vindicis.' 
Horat.  Art.  poet.  132;  Ovid.  VII  245;  ibid.  XIV  752: 
,Et  patulis  iniit  tectum  sublime  fenestris.' 


1)  M.  Hauptii  Opusc.  III  132. 
*)  L.  c.  p.  772. 

II  6,  6. 

V.  4 :  ,  Durum  et  deserti  praerepta  coniuge  partem 
Conclamare  tori,  maesta  et  lamenta  sororum 
Et  fratrum  gemitus:  ad  te  tamen  at  procul  intrat 
Plaga  minor:  famulum  (quoniam  rerum  omnia  caeca 
Sic  miscet  Fortuna  manu  nec  pectora  novit), 
Sed  famulum  gemis,  Urse,  pium  etc.' 

V.  6  antiquissimi  codices  et  ed.  pr.  exhibent  haec 
verba  pessime  depravata  ,ad  te  tamen  at'.  Corruptela, 
quae  in  litteris  ,ad  te'  latet,  inde  videtur  orta  esse,  quod 
librarius  quidam  in  hac  altera  sententiae  parte  significa- 
tionem  personae  pronomini  ^quisquis'  v.  1.  opponendae 
desiderabat.  Re  vera  tamen  non  tam  lugentium  personae, 
quam  diversa  doloris  luctusque  gcnera  summo  accentus 
pondere  premuntur.  Itaque  ex  loci  nostri  condicione  sen- 
tentiarumque  conexu  alterius  mendi  ,at'  in  ,ac'  mutati 
emendatione  probata,  ad  alterum  errorem  tollendum  ad- 
verbium  aliquod  illi,  quod  sequitur,  ,procul  altius' 
adsimulandum  investigabimus  spretis  omnibus  coniecturis 
adhuc  prolatis.  Nam  ea,  quam  Domitius  Calderinus  pro- 
posuit,  licet  in  omnia  fere  posteriora  exemplaria  sit  propa- 
gata,  neque  intellegi  neque  explicari  aut  usu  comprobari 
potest,  id  quod  exempla  illa  Sil.  Ital.  VII  280  ,arta 
fames'  et  Gellii.  X  6  ,quanto  artius  pressiusque  conflicta 
essem',  quibus  fretus  Queckius')  adverbium  ,arte'  in 
editionem  suam  recepit,  maxime  arguunt.  Neque  Mad- 
vigio,^)  qui  versum  depravatum  hanc  in  formam  redegit: 

,Et  fratrum  gemitus  acres;  tamen  et  procul  intrat,' 
ut  vera  poetae  verba  consequeretur,  contigisseKoestlinius') 
recte  animadvertit.  Sed  ne  huic  quidem  mirum,  quod  sta- 
tuit,  inventum  ,Arcus  tamen  et  procul  intrat'  prospere  suc- 
cessit  neque  magis  Baehrensio,  qui  Marklandi  ,haeret' 
conicientis  vestigia  secutus,  blandius  quam  verius  ,ardet 
tamen  ac  procul  intrat'  restituit. 

^)  Edit.  praef.  p.  XVI. 

*)  Advers.  crit.  vol.  II  p.  159. 

')  Philol.  vol.  XXXV  p.  494. 

Vocem  antem  genuinam  sententiamque  vere  Statianam 
minima  mutatione  habebimus,  si  scripserimus : 

,Et  fratrum  gemitus:  tacite  tamen  ac  procul  intrat 
Altius  in  sensus  maioraque  vulnera  vincit 
Plaga  minor.' 

Hac  enim  emendatione  aptissima  scitissimaque  utri- 
usque  luctus  nascitur  oppositio:  dura  scilicet  et  maesta 
liberorum,  coniugis,  germanorum  funera  sunt;  doloris  vero 
vulnus  inde  acceptum  est  apertum  et  vulgare  luctusque  pu- 
blicus  et  conspicaus.  At  praeterea  plaga  exstat  alia,  specie 
minor  et  vilior,  quae  tamen  furtim  et  tacite  sensibus  obripiens 
multo  istis  altius  penetrat  et  vulnera,  quae  existimantur,  gra- 
viora  dolore  superat:  nempe  delicati,  famuli  dilecti,  obitus. 
Usum  autem  adverbii  ,tacite',  quod  restitui,  exempla 
comprobant  haud  absimilia,  ut  Theb.  II  232: 

,tacite  subit  ille  supremus 

Virginitatis  amor,  primaeque  modestia  culpae 
Confundit  vultus.' 
Silv.  IV  4,  37: 

,Te  quoque  flammabit  tacite  repetita  parumper 
Desidia  et  solitos  novus  exsultabis  in  actus.' 

Juvenal.  XI  185:  ,tacito  bilem  tibi  contrahat  uxor.' 
Phaedr.  12,  17:  ,Forte  una  tacite  profert  e  stagno  caput;' 
ibid  V  1,  6;  Ovid.  Fast.  1  65;  ex  Pont.  IV  10,  54;  Stat. 
Silv.  III  1,  105;  Theb.  IX  81.  Lucan.  V  518.  Nemesiani. 
Eclog.  VI,  85.  

II  6,   16. 

V.  12: ,Ne  comprime  fletus 

Ne  pudeat;  rumpat  frenos  dolor  iste  deisque 
Si  tam  dura  placent,  hominem  gemis  (hei  mihi !  subdo 
Ipse  faces),  hominem,  Urse,  tuum,  cui  dulce  volenti 
Servitium,  cui  triste  nihil,  qui  sponte  sibique 
Imperiosus  erat.' 

Particula  ,que'  pronomini  ,sibi'  v.  16  iniuncta,  cum 
non  habeat,  quod  coniungat,  mendi  suspicionem  movet  et 
delenda  videtur,  id  quod  iam  Heinsius  vidit,  qui  prono- 
men    ,ip8e'   substituendum   esse  censuit.     Sed  adverbium 

,sponte',  quod  idem  fere,  sed  multo  fortius  et  gravius 
exprimit,  pronomen  istud  ,ipse'  prorsus  repudiat.  Mark- 
landi  autem  coniectura  ,sibimet'  adeo  probabilitate  caret, 
ut  ne  auctori  quidem  ipsi  placuerit.  Grasbergeri') 
denique  inventum  ,8ibi  usque',  quo  ,temporis  momento 
elato  perpetuitas  temperantiae  prematur',  licet  haud  male 
sit  excogitatum,  plus  una  ratione  in  dubium  venit. 

Loci  igitur  difficultatem  ut  expediamus,  sententiarum 
rationem  ipsam  accuratius  perpendere  debemus.  Quo  facto 
duo  illa  enunciati  membra  ,cui  dulce  volenti  Servi- 
tium'  et  ,qui  sponte  sibi  Imperiosus  erat'  quodam 
modo  sibi  et  respondere  et  opponi  verborum  tum  colloca- 
tione  tum  sententia  docemur:  Ursi  enim  famulus  non  modo 
servitium  ipsi  impositum,  i.  e.  aliornm  imperia  volens  per- 
ferebat  prompteque  exsequebatur ,  sed  simul  etiam  sibi 
sponte  imperabat.  Proinde  versui  laboranti  vocabulo 
succurremus  inserendo,  quo  haec  seutentiae  ratio  eflferatur 
atque  aequalitas,  quae  enunciati  partibus  subest,  perspicue 
exprimatur.  Tale  autem  nobis  offertur  pronomine  ,idem', 
quod  particulae  ,que'  loco  positum  amissam  sermonis  ele. 
gantiam  revocat  Statianam: 

.  .  .  ,hominem,  Urse,  tuum,  cui  dulce  volenti 
Servitium,  cui  triste  nihil,  qui  sponte  sibi  idem 
Imperiosus  erat.' 

Ut  litterarum  similitudine  vocum  SIBIIDE  et  SIBIQE 
permutatio  facillima,  ita  etiam  pronominis  ,idem'  usus 
frequentissimus  collocatioque  in  fine  versus  poetis  familia- 
rissima,  qua  re  summa  cum  accentus  vi  res  duae  eaeque 
quodam  modo  inter  se  contrariae  de  uno  eodemque  subieeto 
pronunciantur.    Cf.  imprimis  II  3,  70: 

,Idem  auri  facilis  contemptor  et  optimus  idem 
Comere  divitias  opibusque  immittere  lucem.' 

Juvenal.  III  291.  ,Nam  quid  agas,  cum  te  furiosus  cogat 
et  idem  Fortior?'  ibid.  IV  8;  VI  112;  VIII  79:  ,Esto 
bonus  miles,  tutor  bonus,  arbiter  idem  Integer;'  X  331; 
XI  23: 

')  L.  c.  p.  772. 

. ,Illum  ego  iure 

Despiciam,  qui  scit  quanto  sublimior  Atlas 
Omnibus  in  Libja  sit  montibus:  hic  tamen  idem 
Ignoret,  quantum  ferrata  distet  ab  arca 
Sacculus  5 ' 

denique  XVI  58.   Verg.  Georg.  II  106-,  Aen.  V  371;  Horat. 
Sat.  I  10,  65;  Prop.  IV  2,  39. 


m  2,  66. 

V.  61:  jQuis  rude  et  abscissum  miseris  animantibus  aequor 
Fecit  iter  solidaeque  pios  telluris  alumnos 
Expulit  in  fluctus  pelagoque  immisit  hianti 
Audax  ingenii?  nec  enim  temeraria  virtus 
lUa  magis,  summae  gelidum,  quae  Pelion  Ossae 
Junxit  anhelantemque  iugis  bis  pressit  Olympum.' 

In  numerali  ,bis' Barthius  et  alii  quibusdam  de  causis 
offenderunt;  attamen  eorum  commenta  referre  taedet,  qui 
propter  Pelion  et  Ossam  verba  ,iugis  bis  pressit'  idem 
ae  binis  iugis  valere  suspicati  sint,  nam  adverbio  ,bis' 
vim  numeralis  distributivi  vel  notionem  vocum  ,duplex' 
et  ,geminus'  sine  exemplorum  auctoritate  vindicare  magnae 
iudico  esse  temeritatis.  Marklandus  autem  numerale 
,bis',  quo  et  ipse  quoque  sollicitabatur,  omnino  exterminare 
et  verbum  compositum  ,impres8it'  reponere  malebat. 
Atque  profecto  istud  jbis',  licet  aliis  de  causis  atque  illos 
viros  doctos,  magnopere  nos  turbare  necesse  est;  nimirum 
Marklandus,  quae  esset  loci  difficultas,  non  tam  clare  com- 
prehendit,  quam  auguratus  est,  cum  interrogavit :  ,Quare 
bis  pressit?',  quanquam  ipse  locum  attulerat  Vergilianum, 
unde  Statiani  versus  memoriae  tenebris  lux  oboritur  splen- 
didissima.  In  Georg.  I  281  seqq.  enim  legimus: 
,Ter  sunt  conati  imponere  Pelio  Ossam 
Scilicet  atque  Ossae  frondosum  involvere  Olympum 
Ter  pater  exstructos  disiecit  fulmine  montes;' 

cuius  exempli  vel  ipsa  auctoritate,   praesertim  cum  Papi- 
nium    perpetuum    esse    Vergilii    imitatorem    meminerimus, 

ut  loco  nostro  ,ter'  restituamus,  ad  modum  commove- 
mur. 

Ad  ea,  quae  disserui,  altera  accedit  cansa  e  consuetu- 
dine  latini  sermonis  petita,  unde  ,bi8'  loco  nostro  abiudi- 
candum  esse  apparet.  Hoc  enim  numerale ,  ubicunque 
occurrit,  vi  illa  atque  potestate  rei  numero  aliquo  addito 
augendae  et  exaggerandae,  quae  quidem  loci  nostri  naturae 
sine  dubio  conveniunt  quaeque  in  aliis  adverbiis  numerali- 
bus,  velut  ,ter',  ,bi8  terque',  ,terque  quaterque' 
insunt,  prorsus  caret ;  immo  iterationem  meram  et  numerum 
re  vere  acta  definitum  affert  sine  ullo  orationis  ornatu  aut 
soni  pondere,  conf.  e.  gr.  III  3,  122;  Horat.  Carm.  H  16, 
35-,  m  6,  9  et  9,  15;  IV  1,  25;  Martial.  I  45;  EI  6,  2; 
iV  4,  6;  Verg.  Georg.  I  48  et  491,  alia. 

Numerale  ,ter'  contra  tam  sollemne  in  eiusmodi  rebus 
est,  ut  mysticam  quandam  vim  induerit.  Cf.  V  3,  29; 
Theb.  IX  602;  Achill.  I  99;  Horat.  Carm.  I  28,  36;  H  14, 
7  et  17,  26;  Verg.  Eclog.  VHI  74;  Georg.  I  345;  Aen.  H 
174;  Tibull.  IV  6,  14.  Mart  IV  40,  3;  plurima  alia. 

Erroris  autem  origo  haec  videtur  fuisse:  Librarius 
quidam  ultima  vocis  praecedentis  ,iugis'  syllaba  turbatus 
et  inductus  est,  ut  numerale  adverbium  ,bis'  litterarum 
ductibus  simillimum  in  genuini  adverbii  ,ter'  locum  sub- 
stitueret.  Probata  denique,  quam  modo  protuli,  emendatione 
molestus  ille  syllabarum  aequarum  sonus  ac  sibilus  ver- 
borum  ,iugis  bis  pressit'  ultro  simul  evanescunt. 


II  3,  105. 

Claudius  Etruscus,   rationum  aerarii  sacri  procurator, 

evolvit  cum  alia  tum 

,Quod  domini  celsis  niteat  laquearibus  aurum 
Quae  divum  in  vultus  igni  formanda  liquescat 
Massa,  quid  Ausoniae  scriptum  crepet  igne  monetae.' 

Molesta  illa  parumque  eleganti  iteratione  ablativi  vocis 
,igni8',  praesertira  cum  forma  eius  varietur,  mendi  suspicio 

commovetur.  Itaque  Burmannns  et  Marklandus  v.  105 
vocem  jigne'  ita  deleverunt,  ut  alter  Baehrensio  assentiente 
ablativnm  ,arce',  alter  ,ore'  in  versum  insereret. 

Attamen  haec  corrigendi  ratio,  qua  sollemnis  Statiique 
proprius  ablativus  ,igne'  exterminatur,  cum  altera  insolita 
et  ab  usu  Statiano  aliena  forma  ,igni'  servetur,  nonnullas 
mihi  aflfert  dubitationes  easque  eo  graviores,  quia  suspectus 
ablativus  ,igni'  v.  104  voce  ,signis'  facillime  sarciri  et 
alterius  ablativi  usus  v.  105  collatis  locis  Statianis  Silv.  I 
1,  3;  Theb.  V  521;  Vm  29  et  469  atque  Lucan.  I  380; 
VI  403—405,  aliis  possit  explicari. 

Quod  si  quis  contra  cum  Burmanno  aliisque  faciens 
mutando  ablativo  ,igne'  v.  105  sit  suffragaturus ,  et  Byr- 
manni  ,arce'  et  Marklandi  ,ore'  spretis  ,aede'  restituen- 
dum  proponam.  Huic  enim  coniecturae  non  modo  palaeo- 
graphiae  ratio  favet,  quia  vox  ,aede'  (^de)  propter 
litterarum  praecedentis  verbi  ,crepet'  similitudinem  facil- 
lime  excidere  et  lacuna  superioris  versus  vocabulo  ,igni' 
expleri  potuit,  sed  etiam  quod  in  aede  Junonis  ipsa  fuisse 
monetam  inter  omnes  constat,  unde  dea  cognomen  Monetae 
acceperit.  Cf.  Liv.  VI  20,  13  et  VE  c.  28;  Suidam  s.  v. 
Movfjxa. 


III  4,  40. 


V.  35: ,Vade  age  mecum 

Vade  puer,  ducam  volucri  per  sidera  curru 
Donum  immane  duci;  nec  te  plebeia  manebunt 
Jura:  Palatino  famulus  deberis  amori. 
Nil  ego,  nil,  fateor,  toto  tam  dulce  sub  orbe 
Aut  vidi  aut  genui.  Cedat  tibi  Latmius  ultro 
Sangariusque  puer'  et  quae  seqq. 

Quotienscunque  hos  versus  perlegi  atque  cogitatione 
pertractavi,  facere  non  potui,  quin  in  verbo  ,genui'  haesi- 
tarem  interpretumque  et  criticorum  virorum  silentium  mirarer. 
Nam  cum  huic  verbo  mendum  pessimum  subesse  appareat, 
viros    doctos   nisi    medelae   inopia   corruptelam    memoriae 

absurditatemque  generis  dicendi  non  fovisse  aut  servasse 
licet  suspicari.  Neminem  enim  fugit  verba  illa  ,vidi', 
jgenui',  gemina  coniunctione  adversativa  ,aut'  sibi  oppo- 
sita,  propter  disparem  utriusque  notionis  ambitum  commode 
inter  se  conciliari  non  posse.  An  ratio  verborum  illorum 
sententiam  uUo  modo  possit  tolerare,  poetam  delicatos,  quos 
ipse  genuisset,  non  vidisse  aut  omnes  pueros  Flavio  Earino 
formae  dulcedine  inferiores,  quos  quidem  Statius  non  vidis- 
set,  ab  ipso  poeta  fuisse  genitos?  Accedit,  quod  pueros 
illos,  quos  poeta  exempli  gratia  proximis  verbis  appellat, 
ab  ipso  neque  unquam  conspectos  neque  genitos  esse  liquet, 
immo  tales,  quos  fama  fabulisque  celebratos  acceperit. 
Hinc  igitur  sequitur  loci  totius  sententiae  verbum  aliquod 
aliud  deberi  alteri  illi  ,vidi'  vi  sua  ad  scientiam  et  me- 
moriam  referenda  par  et  accomodatum  atque  vlatiore  etiam 
illo  notione  praeditum,  ut  gradatio  nascatur  desiderata. 
Tale  autem  nobis  se  offert  verbum  ,teimi'  quo  delicati 
specie  insignes  in  comparationem  a  poeta  vocantur  superio- 
ribusque  illis  visu  notis  adiunguntur,  quos  poeta  tantum- 
modo  memoria  accepit  et  mente  tenet  vel  unquam  tenebat. 
Cf.  Theb.  VIII  510: 

.  .  .  jteneo  aeternumque  tenebo, 

Quantum  haec  diva  maaus,  quotiens  sudaverit  aegis 

Ista  mihi.' 

Auson.  Sapient.  prolog.  v  31: 

,8ed  si  memoria 

Rebus  vetustis  cludit:  veniet  Ludius, 
Edisserator  harum,   quas  teneo  minus." 

Tib.  I  2,  53:  ,Sola  tenere  malas  Medeae  dicitur  herbas.' 
Horat.  Sat.  II  4,  8;  Art  poet.  336;  Verg.  Eclog.  IX  45; 
Catull.  64,  209  et  239.  Martial.  IV  37,  7;  Claudiani  Laud! 
Stilich.  II  42,  benefacta  tenere;'  alia. 

Haec  scribenti  mihi  incidit  altera  medela  et  rei  sen- 
tentiarumque  tenori  et  poetarum  locutionis  variandae  studio 
valde  accommodata.  Statium  enim  fortasse  ,cecini' 
scripsisse  tum  ratione  palaeographica,  tum  usu  huius  verbi 
frequentissimo  monemur.    Cf.  11  7,  19: 

,LucaDutn  canimus,  favete  linguis;' 

III  2,  41:  ,Nec  cano  degeneri  Phoebeum  Amphiona  plectro;' 
II  1,  32:  jcecini  solatia  natis;' 

IV  4,  71.    Verg.  Aen.  VH  698.    Ov.  Fast.  H  423. 

Qna  emendatione  hamanis  delicatis,  quos  poeta  visa  ac 
consuetudine  novit,  divini  illi  ab  omnibus  fere  veteribus 
poetis  celebrati  pueri  aptissime  opponuntur,  velut  Endymion 
et  Attis,  quos  Statius  ipse  infra  memorat,  quibusque  im- 
primis  Ganymedes  adnumerari  potest.  Cf.  praeterea  Silv. 
n  1,  111  seqq5  V  5,  55. 


m  4,  75. 

V.  73:  jNondum  pulchra  ducis  clementia  coeperat  ortu 
Intactos  servare  mares;  nunc  frangere  sexum 
Atque  hominem  mutare  nefas;  gavisaque  solos 
Quos  genuit  natura  videt,  nec  lege  sinistra 
Ferre  timent  famulae  natorum  pondera  matres.' 

Quid  sibi  adiectivum  ,solos'  v.  75  velit  quique  fieri 
possit,  ut  ,naturae  gaudium'  contineat  sive  excitet,  neque 
ipse  intellego  neque  interpretes  docent.  Vocem  sine  dubio 
depravatam  Baehrensius  primus  ope  critica  temptavit, 
qui  rem,  quae  subest,  sensumque  coniectura  sua  ,totos' 
sibi  videbatur  assecutus  esse.  Nec  tamen  ipse  ea  acquievit. 
Etenim  cum  sententiarum  conexus  aliud  quid  non  solum 
tolerare,  sed  etiam  postulare  videretur,  alterum  remedium 
idque  me  quidem  iudice  multo  melius  proposuit  ,saluos.' 

Alterius  autem  coniecturae  Baehrensianae  sensum  et 
vim  aucupatus  Polsterus^)  isto  propius  ad  codicum 
vestigia  accedere  conatus  est  invento  suo  ,soldos',  quo 
jOptime  exprimi  notionem  adiectivorum  totus  sive  integer 
loco  nostro  desideratam'  putat.  Sed  adiectivum  ,soldos' 
sive  ,8olidus'  licet  illam  notionem  locis  quibusdam  induere 
non  negaverim,   tamen  num  loci  nostri  sententiae,   quam 


^)  Quaest.  Stat.  Part.  I.  Progr.  Wongrowitz.  1878. 

quidem  Baehrensius  et  Polsterus  esse  fingunt,  opportune 
respondeat,  admodum  dubito.  Nam  de  omnibus  illis  ad- 
iectivis:  totus,  cunctus,  solidus,  aliis  praecipue  re- 
spiciendum  esse  constat,  e  qua  primaria  vi  secunda  illa 
significatio  ,totus',  ,integer'  iis  fluxerit,  quidque  e  re  et 
sententia  iis  sit  contrarium  atque  oppositum.  Itaque  loco 
nostro,  quo  de  mutilandis  vulnerandisque  pueris  sermo  est 
atque  vox  notione  adiectivis  ,saucius',  ,truncu8',  ,laesus', 
aliis  contraria  et  adversa  praedita  exspectatur,  ,solidus', 
quod  firmitatem  densam  cohaerentiamque  concretam  signi- 
ficat,  prorsus  est  alienum.  Neque  mirum,  quod  Polsterus 
exemplis,  quae  ex  Hor.  Sat.  I  2,  113  et  11  5,  65  petivit, 
non  tam  adiuvatur,  quam  redarguitur. 

Quid  vero  opus  est  pluribus  ad  utrumque  commentum 
et  jtotos'  et  jSoldos'  refutandum,  cum  quae  sit  vera  loci 
sententia,  altera  Baehrensii  coniectura  ,salvos'  luculen- 
tissime  innuat?  Quae  quanto  illis  magis  loci  nostri  con- 
dicioni  et  sensui  conveniat,  et  sententiarum  tenor  resque 
narrata  optime  docent  et  ipsius  carminis  verba  haud  pauca 
demonstrant,  velut  v.  70:  ,concussum  vulnere  corpus',  v.  72: 
,pueri  dolores',  v.  74:  ,intactos  servare  mares',  ,frangere 
sexum.'  Nec  tamen  eam  poetae  verbis  ausim  inserere,  quia 
iusto  longius  a  memoriae  vestigiis  recedit.  Quapropter 
synonymon  quoddam  ,sanos'  praetulerim  Statioque  vindi- 
caverim,  utpote  quod  minimam  eamque  facillimam  littera- 
rum  traditarum  ductuum  mutationejn  desideret.  Nam  cum 
haec  vox  in  MSS.  sic  exarata  fuerit  ,saos',  virgula  supra 
vocalem  a  scripta  omissa  sive  potius  cum  altero  eius  ductu 
in  unum  confusa  est.  Quo  facto  quid  in  spatii  angustiis 
librario  cuidam  esse  potuit  opportunius,  quam  litteram  a 
in  partes  singulas  discerpere  et  vocem  ,solos'  effingere? 
Sanus  vero  non  solum  is  dicitur,  qui  bona  valetudine 
utitur,  vel  qui  integer  et  liber  a  morbo  vulneribusque  est, 
quae  notio  vel  per  se  ipsa  loco  nostro  egregie  convenit, 
sed  etiam  is,  qui  integris  est  membris  et  omni  corporis 
vitio  vacat.  Cf.  Gell.  IV  2:  ,Quaerebant,  num  sanus  esset, 
cui  dens  deesset,  qui  non  longe  videret  et  mulier  sterilis.' 

Propert.  11  9,  12:  ,Nec  quisquam  ex  illo  vulnere  sanuB 
abit;'  ibid.  IQ  23,  18;  Juvenal.  X  356:  ,Orandum  est,  ut 
sit  mens  sana  in  corpore  sano;'  ibid.  VI  234.  Ovid. 
Fast.  I  506;  Amor.  H  19,  11;  Eemed.  Am.  621;  ex  Ponto 
I  3,  12;  Horat.  Sat.  I  4,  129. 

Quodsi  praeterea  vim  usumque  adiectivorum  ,salvus' 
et  jsanus'  componimus  perpendimusque,  hoc  ea  quoque  de 
causa  nostro  loco  mihi  praeferendum  videtur,  quod  ,sanus' 
de  corporis  valetudine  et  integritate,  "^salvus'  de 
vita  superstite  praecipue  dicitur. 


III  5,  49  et  50. 

V.  48 :  ,  Questa  est  Aegiale,  questa  est  Meliboea  relinqui 
Et  quamquam  saevi  faecerunt  maenada  planctus. 
Nec  minor  bis  tu  nosse  fidem  uictamque  maritis 
Reddere.     Sic  certe  cineres  umbramque  priorem 
Quaeris  adhuc  etc' 

Summam  versus  49  difficultatem  in  voce  ,quamquam' 
positam  esse  videmus.  Gevartius  eam  disiunxit  et  scripsit: 
,Et  quam  (quam  saevi!)',  Cruceus  vero:  ,Et  quam 
tam  saevi.'  Quas  utriusque  nugas  esse  veramque  me- 
moriam  vulgatam  et  sic  explicandam  Gronovius  Diatr. 
c.  35  demonstrare  his  studuit:  ,Aegiale  relinqui  se  questa 
est,  questa  est  etiam  Meliboea :  et  planctus  ob  desertionem, 
quanquam  tristes  saevique,  fecerunt  Maenada  ali- 
qnam,  nempe  Ariadnen.  Inter  planctus  et  lugubrem  eiula- 
tum  deprehensa  a  Libero  patre  Cnossis  Maenas  facta  est, 
h.  e.:  in  comitatum  et  torum  Liberi  adscita.'  In  hac  Gro- 
novii  sententia,  quidquid  contra  dicit  Marklandus,  id  mihi 
videtur  certissimum  esse,  quod  iste  Elench.  Antidiatr.  c.  5 
confessus  est:  ,de  nulla  alia,  quam  de  Ariadne  Statium 
capi  posse;'  i.  e.  sub  voce  ,quamquam'  sine  dubio  de- 
pravata  nomen  aliquod  proprium  Ariadnae   sive  significa- 

tionem  quamlibet  ad  istam  spectantem  latere. ')  Itaque  non 
solum  Marklandi  ipsius  commentum:  ,Et  cuius  (quoius) 
saevi  ferierunt  Maenala  planctus',  qui  quaenam  ista 
herois  Arcadica  fuerit  ambigit,  propter  nimiam  mutandi 
licentiam  sententiaeque  obscuritatem  repudiabimus ,  sed  ne 
Koestlinii^)  quidem  coniecturam,  qui  Marklandi  mutatio- 
nibus  probatis  omnibus  Atalantes  questus  et  planctus 
esse  intellegendos  censet,  pluris  faciemus,  cum  Atalante 
non  a  coniuge  vel  amato  suo  fuerit  derelicta,  quae  res 
loci  nostri  condicione  necessario  efflagitatur,  sed  a  filio 
Parthenopaeo. 

Eadem  fere  coniciendi  via  perobscura  Duebnerus') 
est  ingressus,  qui  pro  verbis  ,Et  quamquam'  scribi  maluit 
nomen  ,Aemoniam'.  Quod  denique  ad  Queckii*)  Im. 
hofiique^)  loci  interpretandi  rationem  attinet,  qui  ,quam- 
quam'  a  pronomine  ,quisquam'  vel  ^quisquis'  derivan- 
dum  versusque  49  sententiam  vel  sic  concipiendam :  ,et  si 
quam  aliam  uxorem  saevi  planctus  maenada  fecerunt'  vel 
his  complectendam  esse  censent:  ,et  quamcunque  aliam 
amore  ardentem  saevi  planctus  in  furorem  dederunt,  velut 
Didonem,  Laodamiam,  Alcyonam,  alias,'  mihi  quidem  eius- 
modi  dicendi  genus  languidissimum  et  a  Statii  ingenio  et 
componendi  facultate  tam  alienum  videtur,  ut  me  absur- 
ditatem  pluribus  aperire  pudeat. 

Verumtamen  nos  exemplum  aliquod  tribus  illis  superio- 
ribus  accommodatum  investigantes ,  quo  Claudiae  uxoris 
fides  etiam  magis  illustretur,  voce  ,maenada',  qua  nuUa 
est  verior,    ad   duas    heroides   revocamur,    quae   ab   uno 


*)  Huic  sententiae  M.  Hertzius  quoque  adstipulatus  est,  qui 
illud  ,quamquam'  dittographia  ortum  esse  ratus  versum  49  ita 
restituendum  censuit:  ,Et  quam  (vae!)  saevi  fecerunt  maenada  pl.,' 
coll.  Verg.  Eclog.  IX  28:  ,Mantua  vael  miserae  nimium  vicina 
Cremonae'  et  Silv.  V  2,  65. 

"")  Philol.  vol.  XXXVI  p.  180. 

')  Cf.  Duebn.  edit.  adnot.  ad  h.  v. 

*)  Edit.  praef.  pag.  XXI. 

»)  De  Silv.  St.  cond.  crit.  p,  33. 

eodemque  amatore  miserandum  in  modam  desertae  Bacchi 
coninges  sunt  factae  siye  in  ,  maenadum '  numerum  receptae : 
nempe  Ariadne  eiasque  soror  Fhaedra.  Itaque  cum 
loci  nostri  difficultatem  nisi  nomine  proprio  inserto  enodari 
non  posse  mihi  persuaserim,  restituendum  propono: 
,Et  Cressam  saevi  fecere  maenada  plaDCtus' 
Intellegenda  autem  estAriadne  ipsa,  quae  eodem  nomine 
a  Statio  Silv.  11  6,  25  ornatur: 

,non  talem  Cressa  superbum 

Callida  sollicito  revocavit  Thesea  filio^' 

Ovid.  Amor.  I  7,  15: 

jTalis  periuri  promissaque  velaque  Thesei 
Flevit  praecipites  Cressa  tulisse  notos.' 

Neque  longius  a  librorum  vestigiis  recedemus,  si  repo- 
nemns : 

,Et  Phaedram  saevi  fecere  maenada  planctus^' 
de  qua  imprimis  conferendus  est  Ausonii  Idyll.  VI  v.  32: 

^Respicit  abiectas  desperans  Phaedra  tabellas;' 
Ovid.  Fast.  VI  737: 

jNotus  amor  Phaedrae,  nota  est  iniuria  Thesei.' 

Verg.  Aen.  VI  445: 

,Hi8  Phaedram  Procrimque  locis  maestamque  Eriphylen 
Crudelis  nati  monstrantem  volnera  cerait 
Euadnenque  et  Pasiphaen.' 


Alterum  mendum  latet  in  v.  50,  ubi  antiquiores  libri 
exbibent  ,uictamque',  novicii  contra  e  doctorum  Italorum 
coniectura  ,uitamque',  quodDomitius  in  ,firmamque', 
Heinsins  in  ,totamque'  mutaverunt.  Baehrensius  vero 
memoriae  magis  consuluit,  cum  in  textum  recepit  ,in- 
uictamque'.  Attamen  neque  huius  vocis  notio  enunciati 
sententiae  omnino  videtur  convenire  nec  mutatio  tam  facilis 
est,  quam  si  e  mea  coniectura  jinnctamqae*  scribamus,  ut 
hic  sensus  exsurgat:  Ta  nec  minor  es  illis  heroidibus  aut 
novisse    vel    animo   comprehendisse   fidem,    aut   (id   quod 

gravius)  fidem  eam,  quam  iunxisti,  maritis  reddere,^)  id  e. 

invicem,   ut  decet,   praestare".     Dativus  autem   ,maritis' 

non  minus  participio  ,iunctam',  quam  verbo  ,Reddere' 

subiungendus  est.    Cf.  Theb.  XH  378: 

jlunge,  age,  iunge  fidem,  proles  ego  regis  Adrasti.' 

Senec.  Thyest.  480: 

.  .  .  ,ante  cum  flammis  aquae 

Cum  morte  vita,  cum  mari  ventus  fidem 

Foedusque  iungent;' 

ibid.  Oct.  694: 

jCaesari  iuncta  es  tuo 

Taeda  iugali.' 

Silv.  I  2,  189  et  V  1,  44.    Verg.  Aen.  XH  822.    Ovid. 

Heroid.  XX  212  et  215. 


III  5,  64. 

V.  63:  ,Sic  certe  formaeque  bonis  animique  meretur; 
Sive  chelyn  complexa  petit,  seu  voce  paterna 
Discendum  Musis  sonat  et  mea  carmina  flectit. 

lure  Marklandus  istud  ,petit'  his  labefactat:  ,Si 
complexa  est  chelyn,  iam  in  manibus  habet;  ergo 
quodnam  opus  est,  ut  petat?  nisi  dicatur,  ,petere'  idem 
esse,  quod  pulsare;  quod,  opinor,  vix  concedetur.'    Itaque 


*)  Equidem  vulg.  lectionem  ,Reddere'  v.  51  retineo;  codd. 
vero  Vratisl.  et  Paris.  (ad  marg.)  et  ed.  Parm.  exhibent  ,Dedere' 
quod  verbum  Baebrensius  tanquam  optimorum  codicam  memoriam 
in  textum  recepit  neque  tamen  in  apparatu  critico,  perinde  ac  si 
nuUa  inter  singulos  libros  intercederet  dissensio,  de  hac  re  quid- 
quam  adnotavit.  Vulgata  autem  lectio  ,Reddere'ad  locum  nostrum 
egregie  quadrat.  Nam  reddendi  verbum  non  solum  pariter  ac  ,re- 
stituere'  de  eo  dicitur,  quod  quis  ante  iam  possederat,  sed  etiam 
haud  raro  de  eo,  quod  alicui  debitum  meritumque  praestatur. 

Cf.  Horat.  Art.  poet.  315:   ,ille  profecto   Reddere  personae 
scit  convenientia  cuique;   ibid.  v.  9.    Epist.  n  1,  216:   ,Verum 

age  et  his curam  redde  brevem.'    Quintil.  X  1,  62.    Silv. 

V  5,  45;  Ovid.  Met.  VI  308  et  XIII  372;  alia. 

loco    corruptela    laboranti    succurrit   Peyraredi    coniectura 
jferit'  revocata. 

Qua  emendfttione  licet  difficnltas  memoriae  manifesta 
sit  expedita  locutioque  poetis  familiarissima  restituta,  tamen 
num  verum  genuinumque  Statii  verbum  in  lucem  prodierit, 
est,  cur  dubitemus.  Silv.  n  2,  144  enim  locus  exstat  no- 
stro  simillimus: 

,Seu  nostram  quatit  ille  chelyn  seu  dissona  nectit 
Carraina  sive  minax  ultorem  stringit  iambon.' 

Quo  fretus  contendere  audeo  nostro  quoque  loco  pro  tradito 
,petit'  scribendum  esse  ,qnatit'.    Cf.  Achill.  II  442: 
.  .  .  ,nec  maior  in  istis 

Sudor,  AppoUineo  quam  fila  sonantia  plectro 
Cum  quaterem  priscosque  virum  mirarer  honores. 

Verg.  Georg.  IV  64;  Ovid.  Amor.  HI 12,  40.  Martial.  XI V  54. 


Epist.  1.  IV  w.  41—42. 

Sub  finem  epistulae  libro  Silvarnm  quarto  praemissa 
in  codd.  haec  verba  leguntur:  ,Hunc  tamen  librum  tu, 
Marcelle,  defendes  et  si  videtur  hactenus,  sin  (ed.  pr. 
,sim')  minus,  reprehendemur'.  Verba  extrema  in  cod.  Vrat. 
ita  sunt  exarata  ,defendes  &  fl  uidef  hacten'  fln  minus 
rephendemur.' 

Quae  epistulae  pars  extrema  interpretes  nonnihil  sollici- 
tavit,  nam  quo  referantur  quidve  sibi  velint  verba  ista  ,et 
si  videtur'  et  quae  seqq.  clare  perspici  non  potest.  Alii 
ea  aliter  interpretantur:  Barthius:  ,Si  defendes,  bene 
habet,  sin  minns,  tamen  obnoxii  erimus  reprehensioni;' 
Marklandus:  ,Et  si  ita  tibi  videbitur,  hactenus  nec 
ultra  huiusmodi  scripta  edam:  sin  minus,  i.  e.  si  volueris 
me  pergere,  reprehendamur;  (ita  enim  legendum,  non  ,re- 
prehendemur'),  non  ego  invidos  et  malevolos  curabo; 
reprehendant,  si  velint;  ego  pergam.' 

Hae  interpretandi  rationes  inter  se  tam  dissentientes 
magis  idoneae  sunt,  quibus  locus  difGcilis  obscuretur,  quam 

illnstretur.  Itaqne  Madnigins  mntatione  aliqna  opns  esse 
ratns  locnm  ita  temptavit: ')  ,Hnnc  tamen  libmm  tn,  Mar- 
celle,  defende,  sed,  si  videtur,  hactenns,  si  nimis  re- 
prehendemnr,'  coniectnramqne  snam  his  explicayit:  ,Contra 
nimiam  tantnm  reprehensionem  defendi  se  cnpit,  lenem  et 
mediocrem  aeqno  animo  snbitnrns.' 

Qna  emendatione  verba  certe  sensnm  aliqnem  obtinent; 
attamen  ambigitnr,  an  vernm.  Exceptio  enim  illa:  ,sed, 
si  videtnr,  hactenns'  per  se  snspecta  et  mira,  praeser- 
tim  in  extrema  epistnla,  cnm  nihil  amplins  addatnr,  licet 
ex  veterum  litteras  claudendi  more  exspectetnr,  nimium 
habet  artificiosi  et  abrupti.  Tum  genus  dicendi  ipsum  in 
angustiis  quibusdam  videtnr  versari  neque  oratio  eleganter 
procedere;  nam  maiore  distinctione  post  ,hactenus'  facta 
verbisque,  quae  sequuntur,  deletis,  nemo  qnidquam  ex  sen- 
tentia  suspicabitnr  deesse.  Idem  Baehrensins  qnoque 
videtur  sensisse,  qni  Maduigii  vestigia  secntus  verba  corrupta 
hunc  in  modnm  concepit:  ,hnnc  tamen  librum  tu,  M.,  de- 
fendes,  si  videtur,  set  hactenus,  si  nimis  reprehendemur.' 

Attamen  ntraqne  coniectnra  vocum  ,8in  minus',  in 
quibus  omnes  libri  consentinnt,  quaeqne  omnium  maxime 
videntur  esse  genninae,  cum  ipsae  verbo  ,reprehendemur' 
antepositae  alind  quoddam  idque  mnlto  scitins  reique  et 
isti  verbo  ipsi  commodius  antitheton  inchoatnrae  sint,  pro- 
pria  forma  ac  vis  delentur.  Ad  summam:  locum  sic  re- 
stituo : 

,Hnnc  tamen  librnm  tn,  Mareelle,  defendes,  et,  si  videtnr, 
laudemur;  sin  minns:  reprehendamur.' 

En  habes  sententiam  tnm  concinniorem  et  teretiorem, 
tnm  mnlto  dilucidiorem  atqne  epistulae  clansnlae  magis 
accommodatam.  Poeta  enim  librnm  snum  a  Marcello 
defensnm  iri  pro  certo  habet ,  landem  vero  aut  re- 
prehensionem  arbitrio  voluntatiqne  amici  lectornmque  com- 
mittit. 


»)  Advers.  crit.  vol.  II  p.  161. 

Emendationi  meae  deniqne  peroratio  epistulae  libro 
alteri  praemissae  simillima  favet,  ubi  legimus :  ,  Haec  qualia- 
cunque  sunt,  Melior  carissime,  si  tibi  non  displicuerint, 
a  te  publicum  accipiant;  si  minus,  ad  me  rever- 
tantur.'    Cf.  etiam  epistulae  1.  in  clausulam. 


IV  1,  9. 

V.  5:   ,Ex8ultent  leges  Latiae,  gaudete  curules; 
Et  septemgemino  iactantior  aethera  pulset 
Roma  iugo;  plusque  ante  alias  Evandrius  arces 
Collis  ovet:  subiere  novi  palatia  fasces 
Et  requiem  bis  sextus  honos,  precibusque  receptis 
Curia  Caesareum  gaudet  vicisse  pudorem.' 

Interpretes  veteriores  in  verbis  ,bis  sextus  honos' 
offenderunt,  quibus  Domitiani  consulatuum  numerum  indi- 
cari  perperam  putabant,  velut  Cruceus,  qui  coniecit:  ,Et 
reqiiiem  vix  sensit  honos',  donec  Gronovius  ,duodecim 
fascium  et  lictomm  esse  honorem  proprium  consulatus  in- 
signe'  recte  monuit. 

Nihilominus  v.  9  corruptela  pessima  videtur  latere; 
itaque  Marklandus,  constructionem  exinde  vulgatam :  , Et 
bis  sextus  honos  gaudet  vicisse  requiem,  et  curia  precibus 
receptis  gaudet  vicisse  Caesareum  pudorem'  suo  iure  his 
sollicitavit:  ,Cuius  requiem  vicit  consulatus?'  ,Caesa- 
reum,'  opinor,  dicent,  repetendam  ex  versu  proximo. 
Durum  quidem  hoc  nec  tolerabile  iis,  qui  numeros  et  com- 
positionem  Statianam  callent,  secundum  quam  sententia 
perfecta  esse  debet  post  vocem  ,honos';  et  ita  quidem 
est:  ausim  enim  poUiceri  Statium  scripsisse:  ,Etrediit  bis 
sextus  honos." 

Qua  sententia  me  quidem  iudice  nihil  verius  rectiusve. 
Accedit  autem ,  quod  etiam  sensus  Jaborat.  An  quisquam 
cogitare  potuit  aut  pronuntiare  ausus  est  Imperatorem  con- 
sulatns  honore  tunc  satis  inani  repudiato  otio  et  requie 
frui  potuisse  tanquam  hominem  privatum?    Medelam  vero 

in  promptu  habeo  facillimam.  Voce  enim  ,requiem'  ex- 
trusa  locum  sic  restituo:  ^Et  regimen  bis  sextus  honos' 
atque  post  vocem  ,honos',  ut  par  est,  distinguo.  Proinde 
verba  sic  construenda  sunt:  ,novi  fasces  subiere  palatia  et 
hic  bis  sextus  honos  subiit  imperium  sive  imperatorem,' 
utrumque  enim  tolerat  sensus.  Emendationem  meam  usus 
vocis  ,regimen'  comprobat;  de  quo  cf.  Theb.  XI  655: 

,Pro  blanda  potestas 

Et  sceptri  male  suadus  amor!  nunquamDe  priorum 
Haerebunt  documenta  novis?  iuvat  ecce  nefasto 
Stare  loco  regimenque  manu  tractare  cruentum;' 

ibid.  XII  89  et  IV  536.  Juven.  XVI  54;  Lucan.  VH  126 
et  IX  345.  Senec.  Phoeniss.  1.  Liv.  IV  31,  5:  ,nihil  cen- 
soria  animadversio  eflfecit,  quominus  regimen  rerum  ex 
notata  indigne  domo  peteretur';  Val.  Max.  I  1,  9;  alia. 


IV  %  6. 

V.  1 :    ,  Regia  Sidoniae  convivia  laudat  Elissae, 

Qui  magnum  Aenean  Laurentibus  intulit  arvis, 
Alcinoique  dapes  mansuro  carmine  monstrat, 
Aequore  qui  multo  reducem  consumpsit  Ulixem. 
Ast  ego,  cui  sacrae  Caesar  nova  gaudia  cenae 
Nunc  primum  dominaque  dedit  consurgere  mensa, 
Qua  celebrem  mea  vota  lyra,  quas  solvere  grates 
Sufficiam?' 

Verbum  ,consurgere'  v.  6  Marklando  corruptelae 
snspicionem  iure  iniecit,  nam  ab  omni  urbanitate  dicendique 
elegantia,  ne  dicam  ratione  alienum  videri  possit,  si  poeta 
carmen  suum  eucharisticum,  quod  vocatur,  ingressus,  hono- 
rem  illum  summum  atque  gaudium,  quod  ab  imperatore  ad 
cenam  sacram  erat  ascitus,  hac  in  re  potissimum  fuisse 
positum  profiteatur,  quod  sibi  Caesaris  mensa  surgere  epu- 
lasque  relinquere  licuerit,  quasi  huius  copiae  facultatisque 
desiderio  iamiam  tabuisset.  Ineptum  igitur  sine  dubio  hoc 
dicendi  genus  est  iudicandum   emendationeque  toUendum. 

Quas  Marklandus  protulit  duas:  Alteram  facillima  muta- 
tione  assecutus  est  ,non  surgere'  coniciens,  quod  dicendi 
genns  interpretatur  idem  significare  atque  ,assidere  men- 
sae'.  At  mirum  quantum  virum  sagacissimum  acumen 
fefellit,  utpote  quem  vv.  15 — 17  ab  ipso  ad  coniecturam 
suam  stabiliendam  allati  commodissime  redarguant.  Loco 
enim  huius  eclogae  inferiore  poeta  attingit  morem,  quo 
omnes  coram  principe  assurgere  oportebat.  Itaque  cum  de 
sedente  sive  potius  accubante  Statio  sermo  sit,  litotes 
ista  ,non  assurgere'  rei  luculentissime  convenit.  Nostro 
autem  loco  poeta  nondum  accubans  perhibetur,  immo  talis, 
qui  demum  ad  cenam  accedit  assidendi  aecumbendive 
copia  honoratus.  Neque  Marklandum  ipsum  haec  diffi- 
cultas,  cum  alteram  suam  medelam  ,considere  mensa' 
forte  veriorem  esse  suspicetur,  prorsus  fugit.  Atque  pro- 
fecto  hanc  coniecturam  pluris  faciemus  Baehrensianae- 
que  ,concumbere'  praeferemus  vel  hac  de  causa,  quod 
concnmbendi  verbum  nisi  de  concubitn  non  adhibetur. 
Sed  ne  in  Marklandiano  quidem  ,considere'  acquiescemus, 
cum  longius  a  memoriae  vestigiis  recedat.  Verumtamen  me 
ipsum  melius  palaeographiae  rationibus  consuluisse  spero 
hac  coniectura:  ,dominamque  dedit  contingere  men- 
sam'.  Contingendi  enim  verbi  vis,  sive  ,mensam' pro- 
pria  notione  ornatam,  sive  translate  cibos  intellegimus,  et 
rei  ipsi  et  poetae  modestiae  verecundiaeque  probe  respon- 
det.    Cf.  Verg.  Aen.  VI  605 : 

....  ,Furiarum  maxima  iuxta 

Accubat  et  manibus  prohibet  contingere  mensas;' 

ibid.  n  239.  Ovid.  Met.  lE  409;  XIV  606;  V  531 ;  XV  281; 
Fast.  III  335.  Horat.  Sat.  II  3,  113.  Propert.  I  8,  43. 
Lucan.  II  81. 

Eadem,  quae  nostro  loco,  reverentia  in  contingendi 
verbo  inest  Silv.  III  4,  61  seqq.  et  V  3,  275. 

Erroris  vero  originem  fuisse  hanc  suspicari  licet:  Vir- 
gulis  verborum  ,dominaque'et,men8a'  finalem  litteram 
,in'  significantibus  omissis  ablativisque  inde  natis  suaden- 

tibus  a  librariorum  consuetudine  non  adeo  abhorrebat,  quin 
alterum  verbum  litterarum  ductibus  haud  ita  dissimile  ir- 
reperet,  praesertim  cum  verbum  supra  positum  ,consum- 
psit'  librarii  oculos  a  genuino  verbo  avocaret  depravationi- 
que  jConsurgere'  nonnihil  faveret. 


IV  4,  66. 

V,  64:  .  .  .  ,Nec  enim  tibi  sola  potentis 

Eloquii  *virtus :  sunt  membra  accommoda  bellis 
Quique  gravem  tarde  subeant  thoraca  lacerti: 
Seu  campo  pedes  ire  pares,  es  agmina  supra 
Nutaturus  apex;  seu  frena  sonantia  flectes 
Servit  asper  equus.' 

V.  66  aut  lacuna  aut  corruptela  manifesto  est  depra- 
vatus  emendationemque  aliquam  efflagitat,  nam  adverbium 
istud  ,tarde'  ad  orationis  laudes  et  ,membra  accommoda 
bellis'  minime  quadrare,  eclogam  hanc  qui  legerint,  con- 
sentient.  Lacunam,  quam  subesse  Barthins  suspicabatur, 
ita  explere  conatus  est,  ut  ,mtarde'  vel  ,haud  tarde' 
scribendum  sibi  persuaderet.  Sed  forma  adverbialis  ,in- 
tarde'  propter  id  ipsum  spernenda  videtur,  quod  ab  usu 
sermonis  latini  prorsus  abhorret.  Alterum  autem  inventum 
Barthianum  ,haud  tarde',  emendandi  ratione  satis  vili 
natum,  quod  a  Baehrensio  verborum  perpetuitati  est  in- 
sertum,  tum  palaeographiae  parnm  habet  commendationis, 
tum  re  sententiaque  loci  ipsa  destituitur.  Litotete  enim  illa 
admissa  non  solum  dicendi  genus  nimis  languescit,  prae- 
sertim  cum  subeundi  verbum  adverbio  facile  careat,  sed 
etiam  ,lacerti'  et  propter  superioris  versus  aequalitatem 
et  secundum  totam  poetarum  illius  aetatis  versuum  com- 
ponendorum  rationem,  epitheton  aliquod  utique  requirunt 
idque  ea  notione  praeditum,  qua  non  tam  celeritas  thoracis 
induendi,  quam  portandi  facultas  cum  artuum  formositate 
coniuncta   efferatur.    Proinde   eadem   res   obstat   (de   aliis 

difficnltatlbas  liceat  taceam),  quominas  0.  Maelleri*)  com- 
mentam  ^sabeant  arte'  laudemas. 

Ut  Marklandus,  ita  etiam  Kochius*)  probe  sentit 
in  hoc  omnia  verti,  ut  adiectivum  aliquod  superiori  illi 
,accommoda'  exaequandum  indagetur.  Sed  neque  huius 
jgrandes'  nec  Marklandi  ,validi  lacerti'  palaeographiae 
rationibus  tam  sufficiunt ,  quam  si  ex  mea  coniectura 
jteretes'  substituemus.  Quam  vocem  mihi  imprimis  Sueton. 
Caesar.  c.  45  suggessit,  ubi  legimus:  ,Fuisse  traditur  ex- 
celsa  statura,  colore  candido,  teretibusque  membris, 
ore  paulo  pleniore,  nigris  vegetibusque  oculis,  valetudine 
prospera.'  Notabilem  vero  inter  hunc  et  nostrum  locum 
intercedere  similitudinem  cognoveris,  si  non  modo  versus, 
qui  proxime  sequuntur,  sed  etiam  w.  8  et  9  eclogae  nostrae 
composueris : 

,Illic  egregiurn  formaque  animisque  videbis 
Marcellum  et  celso  praesignem  vertice  nosces.' 

CatuU.  61,  176:  ,bracchiolum  teres'.  Horat.  Carm.  II 
4,  21:  ,Bracchia  et  voltum  teretesque  suras  Integer 
laudo';  eiusd.  Ep.  XI  28.  Ovid.  Art.  am.  I  622.  Lucret. 
I  35.    Stat.  Achill.  I  609.    Verg.  Aen.  VIII  633. 


IV  5,   11. 

,Nunc  cuncta  veris  frondibus  annuis 
Crinitur  arbos,  nunc  volucrum  novi 
Questus  inexpertumque  carmen, 
Quod  tacita  statuere  bruma.' 

Marklandus  vocem  ^veris'  his  sollicitat:  ,Frondi- 
bus  annuis  veris'  ferri  non  potest,  cum  satis  fuisset 
dixisse  ,frondibus  annuis  crinitur  arbos.'  ,Vernis 
frondibus'  optimum  esset;  sed  quid  tum  fieret  xqJ  ,an- 
nuis'.    Itaque  ,vernans'  legi  mavult. 


»)  Quaest.  Stat.  Berol.  1861.  p.  30. 
•)  L.  c.  p.  15. 

Baehrensio  contra  arrisit  ,veri',  quod  tamen  par- 
ticala  jNunc'  non  minns  dissuadere  videtur,  quam  temporis 
quamlibet  aliam  significationem.  Quodsi  praeterea  vocis 
,veris'  formae  et  naturae  ambiguitatem  perpenderimus, 
adiectivum  ,viYis'  revocare  frondesque  recentes  intellegere 
non  dubitabimus.  Quo  facto  ,vivae  frondes'  et  ,volu- 
crum  novi  questus'  egregie  sibi  respondebunt.  Cf. 
Calpurn.  Sicul.  Buc.  Ecl.  V  98: 

,Incipe  falce  nemus  vivasque  recidere  frondes.' 
Theb.  VIII  298: 

.  .  .  ■ ,  gemiaas  ergo  ilicet  aras 
Arboribus  vivis  et  adulto  cespite  texi 
Imperat;' 

cf.  ibid.  VI   259.     Ovid.  Met.  IV  39   et  7935   XIV  713; 
XIII  891: 

,Vivaque  per  rimas  proceraque  surgit  arundo.' 
Martial.  VI  49,  4;  Verg.  Georg.  H  27. 


IV  6,  45. 

V.  43:  ,Hoc  spatio  tam  magna  brevi  mendacia  formae! 
Quis  modus  in  dextra,  quanta  experientia  docti 
Artificis  curis  pariter  gestamina  mensae 
Tingere  et  ingentes  animo  versare  colossos!' 

Vocem  ,curis',  quae  unumquenque  hos  versus  legen- 
tem  magnopere  turbat,  suo  iure  Marklandus  his  in  suspi- 
cionem  vocat:  ,Vix  fieri  potest,  ut  ita  scripserit  Statius; 
quippe  deest  epitheton  xoO  ^mensae',  quod  respondeat  et 
opponatur  x(p  ,ingente8  colossos'  in  altero  sententiae 
membro:  hoc  modo:  ,pariter  fingere  gestamina  parvae 
mensae  et  versare  auimo  ingentes  colossos."  Accedit, 
quod  ablativus  verbis  praecedentibus :  ,quanta  experi- 
entia  docti  artificis'  adiunctus  nou  modo  prorsus 
inutilis  est  et  supervacaneus,  sed  dicendi  rationem  etiam 
putidam  tumidamque  reddit  Statianaeque  elegantiae  foedis- 
sime  obtrectat.     Itaque  quaecunque  vox  sub  isto  ,curi8' 

latet,  certe  de  superioribus  verbis  detrahenda  et  enunciato 
proximo  eo  magis  applicanda  est,  quod  hic  epitheton 
quoddam  desideratur. 

Vocem  vero  genuinam  ut  e  codicum  memoria  elicerent, 
nec  Marklando  ,curtae'  conicienti  nec  Baehrensio 
,cursim'  in  textum  recipienti  contigit.  Neque  tamen  utri- 
usque  coniecturam  pluribus  refellere  iuvat;  immo  id  unum 
duco  monendum  emendandi  viam  a  Marklando  initam  esse 
solam,  qua  ad  verum  pervenire  possimus. 

Quam  ingressus  haud  invita  Minerva  mihi  videor  con- 
iecisse  ,tennis',  quo  ,mensae'  subiuncto  ea,  quam  Mark- 
landus  iure  desiderabat,  sententia  membrorumque  aequalitas 
nascuntur.  Tum  loco  nostro  etiam  epithetorum  enallage, 
quam  vocant,  animadvertenda  est.  Epitheton  enim  illud 
,tenuis'  non  tam  ad  ,mensam'  proprie  referendum  est, 
quam  ad  ,gestamina',  qua  ratione  flt,  ut  adiectiva  ,te- 
nuis'  et  ,ingentes'  optime  sibi  respondeant. 

Depravationis  autem  origo  in  propatulo  est:  ,teuis' 
enim,  cum  litterae  ,t'  et  ,c'  in  MSS.  vix  possint  dignosci 
ceterique  litterarum  ductus  totidem  iique  simillimi  sint, 
omisso  apice  supra  litteram  ,e'  ducto  facillime  in  ,curis' 
abiit. 

De  usu  vocis  jtenuis' cf.  n  4,  35:  ,tenues  plumae'; 
m  1,  82: 

,Stabat  dicta  sacri  tenuis  casa  nomine  templi.'' 
IV  3,  53;  IV  9,  41.  Horat.  Carm.  I  6,  9:  ,Conamur  ,te- 
nues  grandia;'  ibid.  II  16,  16:  ,paternum  Splendet  in 
mensa  tenui  salinum.'  CatuU.  68,  49.  Ovid,  Art.  am.  I 
161  et  lU  232.  Martial.  XIV  3  et  VIII  70,  5:  Val.  Flacc. 
Argon.  I  128  et  VI  225. 


IV  6,  98. 

V.  96:  ,Hic  igitur  tibi  laeta  quies,  fortissime  divum 
Alcide,  nec  bella  vides  pagnasque  feroces, 
Sed  chelyn  et  vittas  et  amantes  carmina  laurus. 

Hic  tibi  sollemni  memorabit  carmine,  quantus 
Iliacas  Geticasque  domos  quantusque  nivalem 
Stymphalon  quantusque  iugis  Erymanthon  aquosis 
Terrueris.' 

Inscitam  hanc  vocum  ,carmina'  et  ,carmine'  repe- 
titionem  tam  nullo  intervallo  interiecto  iure  dicit  Mark- 
landus  vixque  a  Statio  profectam.  Altera  nimirum  forma 
est  mendosa ;  attamen  ambigi  potest,  utra  sit  exterminanda. 
,Carmine'  v.  99  recte  habere  Theb.  VII  289:  ,Bellaque 
perpetuo  memorabunt  carmine  Musae'  evinci  Mark- 
landus  probe  animadvertit ,  idemque  mihi  ipsi  eo  facilius 
persuadetur,  quod  v.  99carminis  significatio,  qualiscunque 
excogitari  potest,  necessario  desideratur,  cum  versu  superiore 
neque  sensus  eam  omnino  requirat  et  Marklandi  coniectura 
,tempora',  sententiae  optime  accommodata,  laurus  alias 
quoque  res  praeter  carmina  amantes  fingi  posse,  luculentis- 
sime  doceamur. 

Haec  Marklandi  coniectura,  quae,  non  sine  consilio 
facta,  audaciae  reprebensione  quadam  premitur,  Baeh- 
rensio  ne  memoratu  quidem  digna  videbatur.  Quae  res 
non  prohibuit,  quominus  alterum  Marklandi  inventum  ,pec- 
tine',  quod  ne  auctori  quidem  ipsi  placebat,  sibi  assumeret 
versuique  99  insereret. 

Ex  iis  igitur,  quae  attuli,  lucide  apparet  periculum 
esse,  ne  operam  et  oleum  perdamus,  nisi  ,carmina'  v.  98 
deleamus  vocemque  cum  superioribus  ,chelyn'  et,vittas', 
quoad  eius  fieri  possit,  artissime  vi  naturaque  sua  coniunctam 
substituamus.  Quod  postulatum  praeclare  yStamina'  ex- 
plent,  quod  vocabulum,  cum  de  quolibet  filo  adhibeatur, 
non  solum  lyrae  chordas,  sed  etiam  vatum  vittas  nostro 
loco  significare  potest  atque  hac  sua  ampla  notione  maxime 
idoneum  se  praebet,  quo  ,chely8  et  vittae'  ante  memo- 
ratae  comprehendantur  et  repetantur.  Huc  accedit,  quod 
,stamen'  vel  propter  hanc  vim  carminis  ipsius  notionem 
haud  raro  induit,  de  qua  re  Petrus  Burmannus  Secundus 
ad  Propertii  II  1,  9: 

,Sive  lyrae  carmen  digitis  percussit  eburnis 
Miramur,  etc'  *) 

ubi  Heinsiug  ,stamen'  maluit,   fusius  disseruit  loeumque 

Ovid.  Met.  XI  168: 

....  ,tenet  manus  altera  plectrum; 
Artificis  status  ipse  fuit;  tum  carmina  docto 
Pollice  sollicitat,' 

cui   editoris    ipsius   patruus   ,stamina'   pariter    vindicare 

studuit. 

,Stamen'  significat  ,infulam'  sive   ,vittam'   apud 

Propert.  V  2,  51  et  Sil.  Ital.  IH  25. 

Nervi  contra  lyrae  sunt  intellegendi  in  veteris  cuius- 
dam  poetae  epigrammatis  ^)  versibus  his: 

,Mu8ica  contingens  subtili  stamina  pulsu 
Ingreditur,  vulgi  auribus  ut  placeat.' 

Palaeographiae  denique  ratio  emendationi  meae  tam 
impense  favet,  ut  de  erroris  origine  plura  addere  opus  non 
sit.  ') 


IV  9,  24. 

V.  23:  .  .  .  jUsque  adeone  defuerunt 

Caesis  pillea  sicca  de  lacernis 
Vel  mantelia  luridaeve  mappae, 
Chartae  Thebaicaeve  Caricaeve?' 

V.  24  libri  Sangallensis  apographum  exhibet  ,sicca', 
ed.  princ.  et  codd.  novicii  ,suta',  Parm.  denique  ed. 
,8upta'.  Haec  lectionum  varietas  vel  ipsa  corruptelae 
suspicionem  movet.  Qua  ne  prima  quidem  versus  vox 
jCaesis'  caret,  cui  haud  scio  an  nuUum  aflferat  admini- 
culum  Silv.  II  2  v.  90.  Itaque  Heinsius  primus  traditum 
^Caesis'  altero  participio  ,Scissis'  proferendo  temptavit. 


^)  Edit.  a.  Laur.  Santenio  a.  1760  curatae  p.  204. 
')  Anthol.  veterum  Latin.  epigr.  et  poem.  ed.  Burm.  1.  III  epigr. 
CLX3LXI  (T.  I  p.  624). 

')  Cf.  etiam  Heinsii  adnot.  ad  Claudiani  In  Eutrop.  II  458. 

a  Marklando  et  Baehrensio  landatns.  Polsterus^) 
autem  voce  ^Cassis'  ,inanitati  doni  iocularis  optime  con- 
sultum  esse'  sibi  persuasit.  At  hoe  adiectivum  toto  caelo 
a  loco  nostro  abhorrere  cum  ipsius  notio  docet,  tum  exempla 
a  Polstero  allata,  velut  ,cas8a  glans',  ,ca8sum  granum' 
maxime  arguunt. 

Equidem  voci  ,Crassis',  quam  de  meo  iamiam  pro- 
fero,   patrocinor  et  Polsteri  alterius  mendi    emendationem 
jSecta',  in  quam  ipse  quoque  incideram,  comprobo.    Quo 
facto  sensus,   quem  Polsterus   recte   huic   loco   vindicavit, 
luce    clarior    exsurgit.      ,Cra8sae'    videlicet    ,lacernae' 
non  solum  viles  parvique  pretii  erant,   sed  etiam  maxime 
idoneae,  unde  pillea  secarentur.    Cf.  Mart.  VHI  58: 
,Cum  tibi  tam  crassae  sint,  Artemidore,  lacernae, 
Possim  te  sagarum  iure  vocare  meo.' 
Horat.  Sat.  I  3,  13: 

....  ,modo  sit  mihi  mensa  tripes  et 

Concha  salis  puri  et  toga,  quae  defendere  frigus, 

Quamvis  crassa  queat.' 

Cf.  denique  Juvenal.  IX  28 — 31: 

,at  mihi  nullum 

Inde  operae  pretium.  pingues  aliquando  lacernas, 
Munimenta  togae,  duri  crassique  coloris^ 
Et  male  percussas  textoris  pectine  Galli 
Accipimus.' 


V  1,  19. 

V.  18:  Sed  cum  plaga  recens  et  adhuc  in  vulnere  primo 

Nigra  domus  questu  miseramque  accessus  ad  aurem 
Coniugis  orbati,  tunc  Qere  et  scindere  vestes 
Et  famulos  lassare  greges  et  vincere  planctu  *) 
Fataque  et  iniustos  rabidis  pulsare  querelis 
Caelicolas  solamen  erat.' 

Verba  ,miseramque  accessus  ad  aurem  Coniugis 
orbati'  Marklandus    se  non   intellegere  fassus  iure  male 


^)  Quaest.  Statian.  part.  I. 

*)  Sic  Grasbergerus  (1.  c.  p.  776)  restituit;  libri:  ,planctus'. 

affecta  esse  suspicabatnr.  Poeta  enim,  qni  rationem  ex- 
cnsationemque  quaerit,  cur  altero  demum  anno  post  Fris- 
cillae  funns  celebratum  snmmo  Abascanti  dolori  seram 
carmine  suo  stmat  medicinam,  luctus  recentis  ex  uxoris 
dilectae  morte  capti  acerbitatem  atque  insaniam  premit 
atque  cum  mariti  vidui  tristitia  anni  spatio  aliquantulum 
lenita  comparat.  Prioris  igitur  doloris  acie  obtusa  fieri 
potuit,  nt  poetae  verba  solantia  pronis  auribus  ab  Abascantio 
exciperentur,  cum  antea  ,flere  et  scindere  vestes  et  quae 
seqq.  solamen'  esset  solum. 

Ad  hanc  vero  sententiam  vocem  ,miseram'  omnino 
nihil  valere  in  propatulo  est.  Nam  praeterquam  quod  uni- 
cnique  luctus  statui  pariter  convenit  minimeque  acerbissimi 
doloris,  quo  Abascantius  afflictabatur,  propria  potest  dici, 
neutiquam  videtur  idonea  esse,  qua  poetae  tam  diutumum 
silentium  excusetur  (quamvis  omnia  in  hac  ipsa  ratione  verti 
appareat)  atque  Abascantio  probetur,  quare  tunc  non  fuerit 
e  je,  nt  carminis  solacium  afferatur. 

Quae  cum  ita  sint,  neque  Imhofius^)  loci  qui  sit 
sensus,  vidit,  neque  Baehrensii  etKochii  coniecturae, 
quorum  alter 

,Aegradomus,  questu  misero  hautque  accessus  ad  aurem* 
in  textum  recepit,  alter 

,miser  atque  accessus  ad  aures' 
scribendum  proposuit,  pluris  faciendae  sunt. 

Statius  vero  nihil  aliud  concipere  potuit,  nisi  haec: 
jSlirdamque  accessus  ad  aurem.' 
Nimimm  in  hac  sententia  posita  sunt  onmia,  nt  quae  dif- 
ferentia  inter  ntramque  Abascanti  luctus  condicionem  inter- 
cedat  perspiciatur  excusandique  poetae  ratio  probabilis 
proferatur.  Prima  enim  doloris  acerbitate  nuUus  poetae 
consolacioni  aditus  patebat  nisi  ad  amici  aures  surdas  ob- 
tusasque ;  quae  anni  spatio  intermisso  proniores  facilioresque 
sunt  factae,    quanquam  Abascantius  miser  miserandusque 


^)  De  condic.  crit.  p.  13. 

videri  adeo  nondnm  desiit,  ut  poetae  epicedii  solacio  dignns 
et  indigens  videretnr.  .,,;.;' r: 

Emendationi  meae  plnrimomm  locornm  similitndo  favet 
maxima,  nt  II  1,  5: 

,Cum  iam  egomet  cantus  et  verba  medentia  saevis 
Confero,  tu  planctus  lamentaque  fortia  mavis 
Odistique  chelyn  surdaque  averteris  aure.' 

V  3,  17.   Theb.  IX  723;  XH  200.   Ovid.  ex  Ponto  H  9,  25: 

,Juppiter  oranti  surdas  si  praebeat  aures;^ 
Amor.  in  7,  61 : 

,Quid  iuvet,  ad  surdas  si  cantes  Phemius  aures?' 
Ibid.  I  8,  86;  ex  Ponto  II  8,  28;  Heroid.  VU  27;  TibuU. 
IV  14,  2;  Propert.  II  13,  36  et  43;  H  16,  13. 

V  2,  61. 

V.  58:  .  ,  .  .  ,Bibe  talia  pronis 

Auribus,  haec  certent  tibi  conciliare  propinqui, 
Haec  iterent  comites  praecepta  senesque  paterni. 
lamque  alio  moliris  iter  nec  deside  passu 
Ire  paras;  nondum  validae  tibi  signa  iuventae 
Irrepsere  genis,  et  adhuc  tenor  integer  aevi.' 

Marklandus  ,quinam  essent  v.  60  ,senespatris'se 
non  intellegere'  fassus  corrigendum  proposuit  ,senesque 
petenti'.  Verumtamen  suo  iure  recentiores  editores  vocem 
,8ene8'  mihi  videntur  tueri,  utpote  in  qua  illins  aetatis 
scriptorum  propria  notio  animadvertenda  sit.  ,Sene8' 
enim  vel  philosophi  vel  grammatici  dicuntur,  qui  qua  fa 
miliaritate  nobilium  Romanorum  ntebantur,  non  tam  propter 
auctoritatem,  quam  vitae  aetatem  diuturnam,  qua  fere  frue- 
bantnr,  hanc  significationem  videntur  accepisse.  Itaque  ut 
jComites'  ad  rem  militarem  publicamque  spectant,  ita 
,senes'  ad  artes  litterasque  probe  referuntur.  Cf.  Sulpieiae 
Satir.  43  seq.  '  '.;':,. 

,Sic  nostri  palare  senes  dicuntur,  et  ipsi 
Ut  ferale  suos  onus  exstirpare  libellos.' 
Stat.  Silv.  I  1,  102  et  I  3,  94. 

'•  Nec  tamen  hic  locus  mendo  vacat.  Recte  enim  Hein- 
sius  in  voce  ,alio'  offendit,  quae  et  sententiarnm  tenori 
omnino  adversatur  neque  habet,  cui  bene  opponatur;  cf. 
IV  4,  95  et  96.  Heinsius  igitur  coniecit  ,illo',  quod  a 
Baehrensio  in  textum  est  admissura.  Attamen  hac  ratione 
importuna  nascitur  ambiguitas,  utrum  istud  ,illo'  ad  ,rura 
Tyrrhena  saltusque  Tagetis',  quae  petens  Crispinus 
V.  1  inducitur,  an  ad  ea,  quae  v.  30  seqq.  proferuntur, 
spectet.  Accedit  quod,  quocunque  hoc  adverbium  referen- 
dum  censemus,  maius  intervallum  intercedit,  quam  quod 
istud  jillo'  possit  amplecti. 

Marklando  autem  placuit  ,adeo',  quod  re  vera 
passim  apud  poetas  aeque  ac  particula  graeca  fi  vim 
addit  vocabulis,  quibus  est  adiectum.  Equidem  illud,alio' 
ex  ablativo  ^animo'  (alo)  depravatum  esse  suspicor,  quem 
sententiarum  conexus  et  imprimis  ea,  quae  sequuntur,  ,nec 
deside  passu  Ire  paras'  quodam  modo  desiderant.  Di- 
cendi  enim  genus  ,iter  moliri'  de  homine  iamiam  proficis- 
cente  fere  adhibetur,  ut  Theb.  VI  704-,  X  795;  XII  770; 
Verg.  Aen.  VI  475;  alii  docent,  cum  loco  nostro  de  pro- 
fecturo  potius  ac  consilium  rationemque  itineris  animo  vol- 
vente  sit  sermo.  Sic  etiam  Vell.  Paterc.  11  46  dixit 
,bellum  in  animo  moliri';  cf.  Silv.  IV  6,  46:  ,ingentes 
animo  versare  colossos'  et  innumera  alia  exempla. 


V  2,  125. 

,Ergo  age  (nam  magno  ducis  indulgentia  pulsat 
Certaque  dat  votis  hilaris  vestigia  frater) 
Surge,  animo  et  fortes  castrorum  concipe  curas.' 

Libri  Sang.  apogr.  v.  125  exhibet  ,magno',  cod.  Paris. 
autem  ,magni',  quam  scripturam  Baehrensius  Domitio 
vindicat.  De  ed.  pr.  vero  memoria  editores  dissentiunt, 
nam  alteri  alteram  ei  formam  tribuunt.  Utut  res  se  habet, 
emendatio  ,magni'  non  solum  simplicissima  est,  sed  etiam, 
ut  ducem  istom  esse  Domitianum  intellegamus,  necessaria; 

,magnus'  denique  sollemnis  epitheti  imperatoris  vice  apud 
Statium  fungitur,  id  quod  docent  Silv.  III 1,  62;  III  3,  183; 
II  5,  27;  V  1,  164.  Inde  sequitur,  ut  Baehrensii  con- 
iectura  ,magnum'  vel  per  se  ipsa  sit  repudianda,  praeter- 
quam  quod  artissime  cum  altera  coniectura  ,praestat', 
qua  Baehrensius  traditum  ,pulsat'  frustra  temptavit,  co- 
haeret.  Nihilominus  in  codd.  memoria  ,pulsat'  non  ac- 
quiescemns;  immo  Marklando  assentiemur,  qui  verbum 
pulsare,  quod  vim  et  violentiam  denotet,  propellendi 
significationem  induere  aut  cum  ,indulgentia'  iungi  posse 
recte  negat.  Exemplis  ab  ipso  allatis,  quibus  pulsandi 
verbum  a  loci  nostri  sententia  prorsus  abhorrere  docemur, 
adicere  liceat  mihi  haec:  V  3,  69  et  5,  78;  V  1,  22;  Theb. 
VI  228;  Vm  618;  XII  50;  AchiU.  II  31. 

Marklandus  vero  ipse  primum  ,poscit' restitnendum 
proposuit;  perperam:  nam  indulgentiae  omnino  nihil  est 
cum  postulandi  munere.  Idem  vir  doctus  praeterea  coniecit 
,pergit'.  Quo  verbo  sine  dubio  sententiae  egregie  con- 
sulitur,  quia  constantia  et  perseverantia  praecipue  in  in- 
dulgentiae  laudem  cadunt,  id  quod  non  solum  ratione 
evincitur,  sed  etiam  Statii  ipsius  locis  duobus:  I  2,  174: 
,Hunc  et  bis  senos  (sic  indulgentia  pergat 
Praesidis  Ausonii)  cernes  attoilere  fasces;' 

et  IV  4,  56: 

,At  tu,  si  longi  cursum  dabit  Atropos  aevi 

(Detque  precor!)  Latiique  ducis  si  numina  pergent, 

Forsitan  Ausonias  ibis  frenare  cohortes.' 

Verumtamen  verbi  ,pergit'  litterae  iusto  longius  a  codd. 
vestigiis  recedunt.  Itaque  equidem  ,perstat'  reponi  ius- 
serim.    Cf.  Ovid.  ex  Pont.  I  4,  44: 

,Ille  domum  redit,  nos  his  moriemur  in  arvis, 

Perstiterit  laesi  si  gravis  ira  dei;' 

ibid.  IV  6,  7:  ,Perstat  enimFortuna  tenax;'  Verg.  Aen. 

V  812:  ,Nnnc  quoque  mens  eadem  perstat  mihi.'    Lncan. 

V  210;  Ovid.  ex.  Ponto  IV  9,  92:  ,Ille  vetus  solito  per- 
stat  in  ore  pudor;'  Trist.  IV  1,  20;  Metam.  XV  177; 
Heroid.  XVIH  206. 

'>         -^-     •■■         V  2,  145. 

V.  144:  ,  Hic  suetus  dare  iura  parens,  hoc  cespite  turmas, 
Affari;  uit(a)e  speculas  castellaque  longe 
(Aspicis?)  ille  dedit  cinxitque  haec  moenia  fossa.' 

'  V.  145  codd.  ,uitae'  sive  ,uit§'  exhibent,  in  edd. 
antem  vulgo  ,nitidas'  invenitur  praeter  ed.  Parm.,  quae 
,vides'  praebet,  unde  N.  Heinsius  finxit:  ,viden  has 
speeulas';  Marklandus  vero  speculis  epitheton  aliquod 
aptum  deberi  ratus,  ,vigiles'  scribendum  proposuit  a 
Queckio  aliisque  probatus.  Baehrensius  contra  protulit 
,uicis';  sane  haud  ita  male,  sed  vereor,  ne  hoc  remedium 
non  verum  sit,  cum  speculae  castellaque  in  montibus  col- 
libusve  potius,  ut  res  fert,  poni  soleant. 

Equidem  sine  uUa  fere  mutatione  restituo  ,late',  quod 
adverbium  et  alteri  synonymo  suo  ,longe'  in  fine  versus 
coUocato  egregie  respondet  et  alacritati  ac  vigori  sermonis, 
qui  sine  dubio  Caledonis  istius  manus  gestu  adiuvabatur, 
eximie  est  accommodatum.     Qnod  haec  vocabula,    quae 
vulgo  artissime  coniunguntur,  hic  dispesta  sunt,  eodem  id 
referre  non  dubito.    Cf.  IV  4,  18.    Verg.  Georg.  ni  474: 
,Tum  sciat  aerias  Alpis  et  Norica  si  quis 
Castella  in  tumulis  et  Japydis  arva  Timavi 
Nunc  quoque  post  tanto  videat,  desertaque  regna 
Pastorum  et  longe  saltus  lateque  vacantis.' 

Ovid.  Trist.  III  10  55: 

jHostis  equo  poUens  longeque  volante  sagitta 
Vicinam  late  depopulatur  humum.' 

Senec.  Phoeniss.  628: 

jLicet  arma  longe  miles  ac  late  explicet^' 
Nemes.    Ecl.  I  32;  Verg.  Georg.  I  116. 


V  3,  119. 

V.  118: ,etenim  te  divite  ritu 

Ponere  purpureos  infantia  legit  amictus 
Stirpis  honore  datos  et  nobile  pectoris  aurum.' 

V.  119  duobus  mendis  laborat,  quorum  alterum  ,legit' 
Domitius  eoniectura  sua  ,adegit'  rectissime  mibi  videtur 
correxisse.  Baehrensius  vero  errori  incassum  opem  ferre 
studuit  verbo  ,uidet'  in  textum  recepto. 

Restat  autem  altera  loci  difficultas  adhuc  expedienda. 
jPonere'  enim  secundum  poetarum  usum  sibi  constantem 
nihil  aliud  significare  potest  nisi  ,exuere',  ,deponere', 
,dimittere'  (cf.  V  1,  135),  cum  verba  ,divite  ritu'  vim 
contra,riam  requirant.  In  his  vero  insistere  debet,  quisquis 
huic  versui  emendando  operam  est  navaturus.  Nam  Kochii 
coniciendi  ratio,  qui  pro  ,divite  ritu'  scribendum  pro- 
posuit,  ,limineprimo',  mihi  nimis  vilis ac levis  videtur  esse. 

Sed  ne  Marklandianum  quidem  ,Sumere'  potest 
probari;  immo  verbo  ,Poscere'  me  memoriae  melius  con- 
sulturum  esse  spero,  utpote  quo  verbis  ,fortunaparentum 
Artior  expensis'  argumentum  et  causa  idonea  aflferantur. 
Cf.  Silv.  n  1,  213:  ,ho8  bella,  hos  aequora  poscunt'; 
videlicet  poscendi  vis  in  sumendi  notionem  abit :  Theb: 

IX  621:  jTela  puer  lacrimis  et  prima  voce  poposcit'-, 
XII  261:   ,rogos   hospes   planctumque  et  funera   posco'5 

X  193: 

....  jVocat  obvia  virtus 
Et  poscit  fortuna  manus.' 

Cf.  denique  Silv.  lE  3,  204  et  V  5,  71,  Theb.  VIII  730; 
X  782;  XI  721;  XII  299  et  333.  Hor.  Carm.  I  4,  12. 
Lucan.  I  287;  Mart.  3,  24,  11;  Rutil.  Itin.  I  275. 


V  3,  127. 

V.  126:  ,Te  de  gente  suum  Latiis  adscita  colonis 

Graia  refert  Selle,  Graius  qua  puppe  magister 
Excidit  et  mediis  miser  vigilavit  in  undis.' 

,Grraium  magistrum'  inepte  dici  Palinurum  neminem 
fugit.  Palinurum  vero  ipsum,  Aeneae  gubernatorem  istum 
miserrimum,  loco  nostro  esse  intellegendum  Marklandns 
uberrime   ad    hunc   versnm    disseruit  argumentationemque 

suam  his  absolvit:  ,Hoe  igitur  certissimnm  est,  ,Graiam 
Sellen'  esse  Veliam,  ,magistrum'  hunc  ,Palinurum", 
et  paulo  infra:  ,Recte  autem  ,Velia',  qua  ,Palinurus 
puppe  excidit',  quippe  Palinuri  promunturium  erat 
iuxta  Veliam.'  Inde  autem  etiam  sequitur  loci  illa  signi- 
ficatione  Falinnrum  a  poeta  satis  superqne  denotatum 
minimeque  gentis  nomine  uUo  opns  esse  amplins,  quod 
quidem  viri  docti  huic  versui  inferre  stndebant ,  velut 
Avantius:  ,Phrygins',  Baehrensius:  ,Troins',  Koest- 
linins:*)  ,Parius.' 

Veram  autem  emendandi  rationem  inibimns,  si  ad  pri- 
marium  Papinii  fontem  eiusqne  insigne  carminnm  compo- 
nendornm  exemplar,  ad  Vergilii  Aeneida,  nos  retnlerimus 
praecipueqne  locnm,  nbi  Palinnri  casns  narratnr,  compo- 
snerimns.    V  857  seqq.  enim  legimns  haec: 

,Vix  primos  inopina  quies  laxaverat  artus 
Et  superincumbens  cum  puppis  parte  revolsa 
Cumque  gubernaclo  liquidas  proiecit  in  undas 
Praecipitem  ac  socios  nequiquam  saepe  vocantem;' 

qnorum  versnum  memorem  Statinm  scripisse  snspicor: 

,Te  de  gente  suum  Latiis  adscita  colonis 
Graia  refert  Selle,  proims  qua  puppe  magister 
Excidit  et  mediis  miser  vigilavit  in  undis.' 

Cf.  Aen.  V  172  et  860  et  214  et  332;  I  112: 

jUnam,  quae  Lycios  fidumque  vehebat  Orontem, 
Ipsius  ante  oculos  ingens  a  vertice  pontus 
In  puppim  ferit:  ,excutitur  pronusque  magister 
Volvitur  in  caput;' 

Ovid.  Met.  XI  791: 

....  jfurit  Aesacus,  inque  profundum 
Pronus  abit;' 

ibid.  I  376  et  VIH  379;  Theb.  V  526;  VI  902;  IX  259; 
XI  688;  Silv.  V  1,  111;  Sil.  Ital.  VII  216;  XVII  44. 


^)  PhUol.  vol.  XXXV  p.  514. 

V    3,     277.  -     .'::    .     .  .     X-::;.. 

,At  vos,  umbrarum  reges  aetneaque  luno  '  '•" 

(Si  laudanda  precor)  taedas  auferte  comasque 
Eumenidum;  nullo  sonet  asper  ianitor  ore!' 

Antiquissima  v.  277  memoria  exhibet  ,aetneaque'; 
novicii  vero  codd.  doctorum  Italorum  coniecturis  infecti 
tradunt  ,aeternaque'  sive  ,§ternaque';  Gronovio  de- 
bemus  ,Enneaque',  quae  coniectura  per  plnrimas  editiones 
est  propagata.  ;        i  < 

Codd.  scripturam  ,aetneaque'in disceptationem  vocare 
opus  non  est,  nam  Proserpinae,  umbrarum  reginae,  quae 
loco  nostro  Junonis  nomine  a  poeta  compellatur,  nihil  cum 
Aetna  monte  esse  liquet.  Epitheton  autem  ,aeterna', 
cui  Queckius  indnlget,  cum  per  se  ad  Proserpinam  lau- 
dandam  parum  facit,  tum  nostro  loco,  ubi  lunonis  cogno- 
mine,  Jovis  uxori  superorumque  reginae  proprio  ac  pecu- 
liari,  omatur,  omnino  perversum  ineptumque  est  iudicandum. 
Nimirum  vocem  aliquam  desideramus,  qua  haec  luno  in- 
ferna  a  lunone  supema  ac  vera  commode  distinguatur, 
quaque  v.  277  inferorum  Innonem  intellegendam  esse  quam 
clarissime  moneamur.  Quod  fieri  non  potest,  nisi  hac 
ratione,  ut  non  quodlibet  Froserpinae  epitheton  usquam 
obvium  investigetur,  sed  ut  orci  significatio  quaedam  pro- 
ponatur.  Itaque  Gronovii  coniecturam  ,Enneaque' 
repudiare  non  dubitabimus,  quia  non  Hennae  Proserpina 
erat  luno,  sed  apud  inferos.')  Desideratam  igitur  orci 
significationem  afiectabant  Eochius  et  Krause,^)  quorum 
uterque  ,infernaque'  scribendum  proposuit.  Quae  con- 
iectura,  quanquam  ad  sententiam  optime  qnadrat,  tamen 
hoc  vitio  laborat,  qnod  non  tam  ad  antiquissimae  memoriae 
similitudinem,  quam  quidem  I.  Sang.  et  collationis  et  apogr. 


*)  Suo  iure  e.  gr.  Proserpina  apud  Lucanum  VI  740  ,Ennea' 
appellatur,  quia  ibi  deae  istius  cultus,  qui  Hennae  erat  celeber- 
rimus,  non  vero,  ut  nostro  loco,  regnum  infernum  perstringitur. 

*)  Cf.  theses  dissert.  ,De  P.  Statii  comparationibus  epicis.' 
HalUs  1871. 

scriptnra  ^aetneaqne'  praebet,  est  conformata,  qnam  ad 
haias  ipsius  depravationis,  quae  est  ,aeternaque',  rationem 
et  speciem.  Qua  re  factum  est,  ut  etiam  lougius  a  verae 
memoriae  vestigiis  recesserit.  Quam  ipsam  me  assecutum 
esse  spero  voce  ,letheaque',  quod  epitheton  poetis  est 
familiarissimum ;  of.  Colum.  De  re  rust.  X271:  ,Baptaque 
(so.  Cereris  proles)  Lethaei  coniunx  mox  facta  tyranni.' 
Lucan.  VI  685: 

,TuDc  vos,  Lethaeos  cunctis  pollentior  herbis 

Excantare  deos.' 
Stat.  Silv.  m  2,  112:  ,Lethaeu8  ianitor';  ibid.  V3,  24: 
,Lethaea  ratis.'   Claudian.  Gigantom.  46;  Rapt,  Proserp. 
II  218;  De  Bell.  Gild.  213—14;  TibuU.  m  5,  24.    Horat. 
Carm.  IV  7,  37—38.    Senec.  Oedip.  230. 


V  5,  68. 

V.  66:  ,Non  ego  mercatus  Pharia  de  pube  loquaces 
Delicias  doctumque  sui  convicia  Nili 
Infantem,  lingua  simium  salibusque  protervum 
Dilexi:  meus  ille,  meus.' 

Corruptela  pessima,  quae  sine  dubio  in  codd.  v.  68 
memoria  ,simium'  latet,  viros  doctos  nimis  soUicitavit. 
Quorum  commenta  non  percensebo,  modo  singulorum  sin- 
gulas  coniecturas  mihi  affere  liceat.  Domitiusintellegebat 
animal  istnd,  quod  Graeci  7c{dnf]xov  vocant,  alii  ,Samium' 
restitui  malebant,  Gronovius:  ,8imili',  Marklandus: 
,nimium',  quod  inventum,  quamvis  sit  simplicissimum,  ad- 
iectivo  ,loquaces',  simili  notione  praedito,  prorsus  repu- 
diatur;  accedit,  quod  verba,  quae  sequnntur,  ,salibusque 
protervum'  aliquid  lepidius  et  scitius  videntur  desiderare, 
id  quod  Baehrensius  immoderata  litterarum  mutatione 
elicere  conatus  est;  ,vafrum'  enim  in  textum  recepit. 
Polstero^)  denique  vox  ,simum'  (,Stumpfnaschen')  ar- 
risit.    Quod  inventum,  licet  ingeniose  sit  excogitatum,  in- 


^)  Quaest.  Stat.  part.  I  pag.  12. 


■', '•.■■'-Xit;,'^ 

solitam  dicendi  rationem  infert  pluribusque  difficultatibus 
laborat.  .  .  ,„ 

Equidem  v.  68  sic  puto  a  Statio  fuisse  compositnm : 

jlnfantem,  lingua  eximilim  salibusque  protervum 
Dilexi.' 

Qua  emendandi  ratione  vocem  ,loquaces'  iteratam  esse 
ne  arbitreris.  Poeta  enim  delicati  istius  Aegyptii,  quem 
suo  ipsius  puero  in  animo  opponit,  non  solum  loquacitatem 
conviciorumque  studinm  arguit,  sed  etiam  linguae  facultatem 
et  salium  acumen  efifert,  quippe  quibus  famuli  Aegyptii  in 
fama  et  pretio  apud  veteres  Bomanos  merito  fuerint. 

Emendationem    sententiamque    meam    confirmat    alter 
Silvarum  locus  simillimus  n  1,  72  seqq: 

,Non  te  barbaricae  versabat  turbo  catastae, 
Nec  mixtus  Phariis  venalis  mercibus  infans 
Compositosque  sales  meditataque  verba  locutus.' 

Verg.  Aen.  XI  338: 

,Largus  opum  et  lingua  melior,  sed  frigida  bello 
Dextera.' 

Usum.  autem  vocis  ,eximius'  docent  et  Silv.  II  6,  97: 

,Eximius  licet  ille  animi  meritusque  doleri;' 

et  Verg.  Georg.  IV  538: 

,Quattuor  eximios  praestanti  corpore  tauros 
Delige ; ' 

Lucan.  m  697  et  Plin.  Hist.  nat.  VH  12  (10): 
,Eximio8  forma  pueros  vendidit.' 

Guilelmus  Waller 

de  vita  sua. 


Natns  sum  a.  d.  III  Non,  Jan.  MDCCCLIX  in  vico  regionis 
Bythomiensis  Silesiae  superioris,  cui  nomen.est  Miechowitz, 
ex  parentibus  Paulo  et  Rosalia  gentis  Bontzekianae,  quos 
adhuc  vivos  esse  gaudeo.  Fidem  profiteor  catholicam.  Postquam 
elementa  in  ludo  publico  didici,  puer  XII  annorum  gymnasium 
Bythomiense  frequentare  coepi,  cui  Dr.  phil.  W.  C.  Kayser 
tum  praeerat.  Hunc  quosque  habuit  successores  Drr.  phil. 
H.  Wentzel  et  C.  Bruell  nee  minus  C.  Floeckner,  theoL 
Dr.  et  Prof.,  et  Dr.  phil.  E.  Heuer,  viros  doctissimos,  grata 
pietate  prosecutus,  postquam  aestate  a.  h.  s.  LXXX  maturitatis 
testijnonium  impetravi,  hanc  almam  matrem  Yiadrinam  adii,  ut 
studiis  operam  darem  philologicis.  Hermanno  A.  Schwanert 
rectore  magnifico,  CaroloWeinhold  philosophorum  facultatis 
decano  in  civium  academicorum  numerum  receptus  per  octo 
semestria  scholis  interfui  philologicis ,  philosophicis ,  historicis, 
geographicis  w.  ill.  Baeumker,  Caro,  Dilthey,  Dove, 
Hertz,  Niese,  Part8%h,  Reifferscheid,  Rossbach, 
Weber,  Weinhold.  Seminarii  regii  philologici  sodalis  fai 
per  annum  extraordinarius,  per  duo  semestria  ordinarius 
eorumque  per  unum  sodalis  maximi  munere  functus  sum. 
Praeterea  seminarii  germanici  exercitationes,  quibus  praeerat  v. 
cl.  C.  Weinhold,  per  duo  semestria  frequentavi. 

Praeceptoribus  omnibus,  qui  variis  beneficiis  me  devinxe- 
rint,  gratias  ago  quam  maximas  eorumque  memoriam  pio 
semper  gratoque  animo  complectar. 

Sententiae  controversae. 


i^^^S'; 


I. 


Dtenys.  Halic.  Antiqq.  Rom.  I  15:  xauTTjv  (sc.  X{|ivir]v) 

itepieip^avTes  >tuxX(p  (3xi^^a.ai  tou  {JiirjSiva  Ttp  vanaTt 

ireXa^etv  apaTOV  «puXaTTouoiv  vocem  azi^^ai  verissimam 
minimeque  mntandam  esse  contra  Smitinm  contendo. 

n.      •  ■.  -  ■.-,..;.:    ■:. 

Ibid.  111  7  libromm  memoria:  jjtaxptj)  5£  Ttvt  twv  i? 
av^powcfvou  Xoytaiiou  xaTaXajipavojiivcov  ^'''^snwv  Ta  Satjiovta 
aiQjieta  ....  x^s^^^^sp*  y^^l''^^*  tcoXXVjv  SuaOvn^av  TrapeT- 
X^  iiot  xal  antjxavCav  non  est,  cur  mutetnr. 

m.  ' 

Ibid.  in  14  verba  corrupta:  Texjxa^pojiat  y*P  tiva? 
xal  Trap'  ujitv  ^XP^H^  P-^^  uoXXotg  efvat  TtiSv  avTt7iotou|ii- 
vwv  apeTTJs,  woTtep  xal  iiap'  'AXpavot?  sic  emendaverim:  t.  yap 
Ttva?  xal  Ttap"  u|irv  —  ^XP^H^  V''^'^  tcoXXou^  —  eZvou^; 

IV.  ■     .-'  .  .  •  '''' 

Ibid.  XI  5  bunc  verborum  ordinem  scriptori  vindico: 
xal  tl  TouTO  |iavels  6  S-fJnog  uuoj^eivijj  (vel  67co{ievet),  OTt 
uaXtv  T»)v  auTT^v  xaTaoTaatv  ^xeTe,  xal  el  5fxata  Tauxa 
5d^(j)at,  xwXueTE  Xeyetv,  OTcdaa  pouXeTa{  Ttj  uixfep  Tijs  icot- 
Tp{5os. 

V.  •     ■  ■  ;••    •••-. .:; 

Tacit.  Annal.  1 20  legi  malim:  ,Quippe  Rufus  diu  mani- 
pularis  ....  antiquam  duramque  militiam  revocabat,  ni- 
mius  (intus  cod.  M)  operis  ac  laboris  et  eo  immitior,  quia 

toleraverat.' 

■yj  '•  »n  •    .    :!  voq  ;!';^ 

Ibid.  I  41:  ,Quod  tam  triste?  feminas  inlustres 

nihil  imperatoriae  uxoris  aut  comitatus  soUti:  pergere  ad 
Treveros  et  externae  fidei;'  post  nomen  ,Treveros'  vocem 
,socios'  insero. 

